KyoChon di G Hotel Pulau Pinang Akan Ditutup

Ini berita yang kurang baik buat anda yang gemar makan makanan di KyoChon. Cawangan restoran KyoChon yang terletak di G Hotel Pulau Pinang akan ditutup tidak lama lagi.

Pengumuman ini dibuat oleh pihak KyoChon Malaysia melalui laman sosial media Facebook mereka. Setelah 3 tahun beroperasi, cawangan restoran tersebut terpaksa ditutup tetapi sebab penutupan tidak diberitahu.

Walaubagaimanapun, cawangan restoran tersebut akan dibuka sehingga 14 Julai 2019 ini. Ini peluang terakhir untuk anda orang Pulau Pinang menikmati ayam goreng Korea di sana.


La Pari-Pari, Langkawi Destinasi Unggul Buat Mereka Yang Mahukan Ketenangan

La Pari-Pari, Langkawi miliki panorama semulajadi yang indah serta menenangkan bagi para pengunjung. Sesuai dengan namanya, kawasan persekitaran resort La Pari-Pari ini amat cantik dan sesuai bagi mereka yang ingin menikmati percutian tanpa sebarang gangguan.

Untuk makluman anda, resort ini telah beberapa kali memenangi Anugerah Pilihan Pelancong anjuran TripAdvisor. Memang hebat!

Seperti yang ditulis di laman web rasmi La Pari-Pari, resort itu mengambil namanya daripada perkataan pari-pari, iaitu makhluk fantasi yang boleh mengabulkan impian menjadi realiti.

Bagi kami, pari-pari merupakan perkataan terbaik bagi menggambarkan resort La Pari-Pari tersebut. Ia seperti magis. Umpama anda melangkah ke alam baharu.

Resort yang merupakan buah fikiran Karina Bahrin ini hanya memiliki 12 buah bilik sahaja dan dibina di atas sebuah taman berkeluasan satu setengah ekar. Selain itu, keluasannya yang kecil itu membolehkan para pengunjung mendapatkan sepenuh perhatian para petugas di La Pari-Pari.

Lokasinya pula terletak di antara Pantai Cenang dan Pantai Tengah yang terkenal dengan keindahan pantainya dan pemandangan matahari terbenam yang memukau.

Istimewanya lagi, setiap bilik di La Pari-Pari turut disediakan sebuah laman peribadi. Maka, para pengunjung bolehlah mengambil peluang untuk bersantai bersama yang tersayang.

Untuk maklumat lanjut berkenaan resort ini, anda bolehlah melayari laman web rasmi mereka. Mereka juga boleh dihubungi melalui talian 04-955 3010.

Anda juga boleh terus menempah percutian anda di La Pari Pari di sini.

BACA: Tip Dan Itinerari Bercuti 5 Hari Di Langkawi Termasuk Aktiviti Skydiving


Label Air ‘Evian’ Pada Casing iPhone Jadi Trend Di Jepun Ketika Ini

Nampaknya trend ini agak random dan ketika ini sedang menjadi kegilaan remaja di Jepun. Trend ini mudah iaitu dengan meletakkan label air minuman Evian dalam casing iPhone anda. Ya, label air Evian yang mahal di pasaran itu.

Dalam beberapa gambar yang dikongsi di laman Twitter dan Instagram, remaja jepun berkongsi ciptaan do it yourself (DIY) mereka menghias casing iPhone mereka dengan memotong label air Evian dan meletakkannya di antara casing plastik dan iPhone mereka. Buat masa ini tidak dapat diketahui bagaimana trend ini boleh bermula dan kenapa ianya menjadi ikutan.

Menarik juga idea untuk hias casing iPhone menggunakan label produk minuman ini. Jimat wang dari anda berbelanja beli casing iPhone yang baru dan semestinya, free advertising untuk jenama air Evian ini sendiri. Anda pun boleh cuba kalau berminat dan boleh lihat gambar-gambar di bawah sebagai inspirasi. Saya nak cuba buat menggunakan label air Coca-Cola.

A photo posted by rina (@rinaaaa_0106) on Jul 11, 2016 at 8:13am PDT

evianケース作った??? 君の名は。みた！！ やっとみれたすごいよかた！！ #ririkaho #evian #iphoneケース #evianケース

A photo posted by リ リ カ (@_.ririka._) on Sep 25, 2016 at 3:17am PDT

A photo posted by mrnzkO6フォローしてね (@mrnzko8) on May 27, 2016 at 1:25am PDT

ずっと作りたかった#evian ケース???作ちゃったよ?まじ可愛いね?お気に入り?? ・ ・ んで、今日は、きえとガスト行ってきた✨✨まじ楽しすぎた✨またいこー❤ #フォロバ #フォロバ100 #f4f#evianケース

A photo posted by su—-★®(13） (@suzuno_ny) on May 4, 2016 at 3:39am PDT

#iPhoneケース ?#evianケース #evian #切ってはさんだだけ#まだiPhoneファイブなめんなよ??#Sでもないただのファイブ??#えらいよね、、？？#イヤホン新しいの欲しい#お腹いっぱい#follow #漢検受かりたい#頭よくなりたいって本当に思う#てか勉強がすきになりたい

A photo posted by ☺yuu☺ (@scuttle.yu) on Apr 16, 2016 at 8:37am PDT


Label Orang Kibar Bendera Putih Sebagai Pemalas, Datuk Seri Vida Undang Kecaman Netizen

Kempen kibar bendera putih sebagai isyarat memerlukan bantuan adalah inisiatif yang menjadi perbualan hangat netizen dan rata-rata rakyat Malaysia telah memulakan langkah dengan menghulurkan bantuan kepada mereka yang susah.

Terbaharu, Datuk Seri Vida telah memuat naik video di TikTok dimana menunjukkan beliau singgah membeli di sebuah gerai anak muda di kawasan perumahan. Menerusi video tersebut, beliau turut menjawab pertanyaan pengikutnya yang memohon bantuan makanan.

Reply to @azierarizqin TIPS2. ATAS DIRI SENDIRI..NAK MAJU KENA ADA USAHA..#fyp #viral #pkp #malaysia #datoserivida

♬ original sound – QU PUTEH BARULAH PUT – QU PUTEH BARULAH PUT

Menurutnya, seharusnya mereka yang terjejas diluar sana berusaha keras daripada bergantung dengan bantuan bendera putih dan bukannya menjadikan pendapatan terjejas disebabkan PKP sebagai alasan. Beliau turut memuji usaha anak muda yang berniaga dalam videonya itu.

Video tersebut mendapat pelbagai reaksi netizen dan rata-rata netizen berasa kurang senang dengan pendapatnya itu. Bukan itu sahaja, para netizen turut mengatakan jika tidak mahu membantu tidak perlu memperlekehkan mereka yang susah.

Malah, para netizen turut mengatakan mungkin kempen bendera putih adalah pilihan terakhir mereka yang susah. Sedangkan makanan pun tiada, mana mereka nak ada modal untuk berniaga.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Miliki Wajah Yang Kacak, Segelintir Pengguna TikTok Mahu Pesalah Ini Diberi Peluang Kedua

Pentingkan Diri, Warganet Kecam Sikap Tamak Keluarga Ini Ambil Semua Barang Di Food Bank

Masih Jalani Kuarantin, Ebit Lew Pakai PPE Jumpa Bapa Terlantar Hidap Kanser Tahap Akhir


Label Sarawak Di Luar Malaysia, Kenyataan Penjual Ini Buat Netizen Bengang

Memasuki tahun 2021, nampaknya masih terdapat lagi rakyat Malaysia yang menganggap Sarawak bukan negeri dalam Malaysia. Meskipun agak ironi untuk difikirkan, namun siapa sangka pemikiran seperti ini masih wujud.

Terbaharu, tular di media sosial apabila seorang pembeli dari Sarawak mahu mendapatkan barangan yang dijual oleh penjual dari Semenanjung Malaysia. Perbualan sebelum membeli barangan menjadi isu apabila penjual berkenaan pihak mereka cuma menghantar barangan sekitar Malaysia sahaja di mana Sarawak tidak tersenarai.

Maklum balas yang diterima turut dikongsikan melalui Facebook beliau iaitu Romeo Storie sekaligus membuatkan para netizen berang serta memperoleh lebih 2,800 perkongsian. Berikut merupakan respon netizen mengenai isu yang berlaku.

Berjaya meraih perhatian orang ramai, penjual ini dilaporkan turut menerima mesej daripada pengurus kedai berkenaan yang memohon maaf atas kesilapan yang dibuat pekerjanya. Sebagai tanda permohonan maaf atas kesilapan yang dibuat, kedai tersebut sedia menawarkan seleksi barangan dengan diskaun 50%.

Nasi sudah menjadi bubur, meskipun permohonan maaf diterima penjual, namun penjual berkenaan memaklumkan tidak lagi berminat dengan produk yang ditawarkan walaupun ditawarkan dengan harga diskaun. Beliau juga turut ‘sekolahkan’ penjual berkenaan di maan Sarawak masih lagi dalam Malaysia sehingga kini.

Difahamkan isu seperti ini sememangnya kerap berlaku buat mereka yang berada di Sabah dan Sarawak. Kongsikan pengalaman anda sekiranya anda pernah mengalami masalah yang hampir sama.

Peguam ini menjelaskan mengapa terdapat perbezaan layanan buat individu yang melanggar SOP. Ketahui lebih lanjut dengan klik pautan di bawah.

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Bermula Sebagai Jenaka, Lokasi Popular ‘Geng Plastik Hitam’ Akhirnya Diserbu Jabatan Agama Islam Perak


Labuh Hingga Tutup Ruang Lantai, Telekung ‘Oversized’ Dato Sri Vida Undang Pertikaian Netizen

Hari ini, 23 Mac, bermulalah hari pertama umat Islam di seluruh Malaysia menunaikan ibadah puasa. Manakala pada malam semalam, orang ramai mula memenuhi masjid untuk melaksanakan solat tarawih yang hanya khas untuk bulan Ramadan sahaja.

Bagaimanapun penampilan Dato Sri Vida (DSV) bersolat tarawih semalam mencuri perhatian netizen apabila beliau mengenakan telekung terlalu labuh sehingga memenuhi kawasan lantai masjid.

A post shared by Dato Seri Vida (@datoserivida)

Rata-rata komen pada video reels Instagram yang dimuat naik DSV dipenuhi dengan pertikaian netizen. Ramai menyatakan kain yang terlalu labuh itu adalah satu pembaziran dan pembaziran itu satu sifat tidak disukai dalam agama.

Tambah netizen lagi, jika video itu dibuat secara ikhlas tiada masalah. Namun jika video itu dibuat semata-mata untuk konten sahaja, ia satu perkara tidak sesuai dalam bulan yang penuh mulia ini.

Bagaimanapun apabila melihat pada IG Story yang dikongsikan DSV, kelihatan beliau tidak menggunakan kain telekung yang labuh panjang itu dan tidak mengganggu jemaah yang berada di dalam ruang solat masjid.

Dalam pada itu, ramai bertanya di manakah DSV merakam video berkenaan, DSV menjawab beliau berada di Masjid Wilayah ketika itu.


6 Perkara Yang Sering Orang Ramai Keliru Tentang Blockchain Dan Kriptowang

Menyebut tentang blockchain dan kriptowang mungkin ramai ada yang membayangkan pelaburan wang digital semata-mata sepertimana yang popular di Malaysia sebelum ini. Tidak dinafikan, sejak mula diperkenalkan, blockchain dan kriptowang seringkali dikaitkan dengan pelbagai mitos daripada orang ramai. Tidak kurang juga yang menggunakan teknologi ini sebagai platform untuk menjalankan skim ponzi.

Walaubagaimanapun, mitos dipercayai ramai ini kadangkala tidak benar sekaligus mewujudkan persepsi negatif terhadap teknologi yang masih ‘baru’ ini buat Rakyat Malaysia.

Dalam usaha untuk menjernihkan keadaan mengenai mitos yang sering membuatkan orang ramai keliru, Coin.my telah turut berkongsi enam perkara mitos yang sering dipercayai ramai mengenai blockchain dan kriptowang. Berikut merupakan antaranya.

Tidak dinafikan, bitcoin seringkali menjadi ‘alat’ untuk mengaburkan ramai tentang bagaimana wang digital ini mampu membuatkan seseorang menjadi kaya. Dalam pada itu, setiap kriptowang juga turut mempunyai pasang surut daripada segi nilainya.

Untuk pengetahuan anda, kriptowang merupakan sebuah wang digital yang menjadi platform atau perantara untuk membuat pembayaran, pemindahan nilai dan pelbagai lagi fungsi yang lain.

Anda juga dinasihatkan untuk tidak mudah terpengaruh dengan mana-mana emel yang diterima dimana menjanjikan peningkatan keuntungan daripada kriptowang.  Kriptowang seperti bitcoin cuma boleh ditambah jumlah unit melalui mining, trading dan hodling.

Pernahkah anda mendengar pepatah ‘bitcoin is a scam’? Pepatah yang disebutkan ini menjadi lebih popular setelah individu berpengaruh ekonomi dunia termasuk Warren Buffet menyebutnya.

Walaubagaimanapun, pepatah ini seringkali diputarbelitkan oleh orang ramai. Apa yang dimaksudkan Warren Buffet adalah konteks penuh merujuk kepada idea untuk menggantikan bitcoin daripada matawang US Dollar yang sudahpun lama bertapak dan digunakan ramai untuk bertransaksi.

Mungkin ada yang keliru dan mengagap blockchain dan bitcoin merupakan perkara yang sama sebaliknya kedua-duanya membawa maksud yang berbeza.

Untuk pengetahuan anda, bitcoin merujuk kepada salah satu kepada kriptowang paling popular manakala blockchain merupakan sistem lejar elektronik awam yang menyimpan database data para pengguna. Data ini meliputi segala aspek termasuk maklumat individu, status kewangan, status kesihatan dan sebagainya. Setiap rekod ini disimpan secara rapi dan cuma beberapa pihak sahaja yang mampu mengaksesnya.

Menyebut tentang blockchain mungkin ada mengaitnya dengan kriptowang. Tidak dinafikan kriptowang memain peranan besar dalam blockchain. Walaubagaimanapun, fungsi blockchain ternyata jauh lebih besar daripada itu. Seperti yang disebutkan diatas, blockchain juga berfungsi untuk menyimpan data dengan lebih terurus dengan pengawalan keselamatan yang tinggi.

Sebuah lagi mitos yang popular mengenai blockchain adalah pemindahan kriptowang dianggap sebagai rahsia. Pada asasnya. Blockchain adalah lejar awam yang desentralisasi. Ini bermakna transaksi di dalam lejar tersebut boleh dilihat oleh sesiapa pun.

Dalam pada itu, terdapat beberapa platform kriptowang yang mengamalkan polisi know your customer dimana pihak ketiga berpeluang mengetahui individu yang menjalankan transaksi. Kriptowang seperti Monero dan Zcash pula menjalankan operasi sebaliknya dimana identiti pengguna dirahsiakan.

Lama sebelum bitcoin dijadikan platform skim ponzi, kriptowang seringkali dikaitkan dengan penjenayah cyber dimana transaksi wang sering dilakukan melalui rundingan di dark web.

Sejauh mana kesasihan berita ini kurang dikenal pasti namun apa yang diketahui transaksi kriptowang seringkali digunakan oleh mereka yang mematahi undang-undang. Nampaknya perkara ini tidak ada bezanya dengan mereka yang menggunakan wang fiat malah jenayah juga boleh berlaku dengan menggunakan wang fiat.

Berikut merupakan antara mitos yang popular mengenai blockchain dan kriptowang. Kami yakin lebih banyak lagi mitos yang dapat dirungkai sekiranya orang ramai mula mendalami teknologi blockchain.


Labur RM165.52 Juta, Khazanah Nafi Laporan KidZania Singapura Dijual Hanya RM379,398

Pengendali taman tema Sim Leisure Group baru-baru ini memperoleh KidZania Singapore selepas taman tema kanak-kanak itu dibubarkan di negara kota itu, dengan syarikat itu memperoleh semua aset tidak alihnya daripada penerima dengan hanya SG$110,000 (RM379,398).

Menurut sumber, dipercayai Khazanah dan Boustead Holdings Bhd, telah menyuntik SGD48 juta (RM165.52 juta) untuk melancarkan Kidzania di Singapura pada 2016.

Bagaimanapun, taman tema itu mencatatkan pendapatan SGD15 juta (RM51.73 juta) dan kerugian selepas cukai SGD8.3 juta (RM28.63 juta), lapor Singapore Business Times.

KidZania Singapura juga didapati berhutang SGD53.4 juta (RM184.17 juta) kepada pemiutang, dengan sebanyak 93% berhutang kepada Theme Attractions Resorts & Hotels Sdn Bhd (TARH), anak syarikat Khazanah.

Berhubung laporan itu, Perdana Menteri Datuk Seri Anwar Ibrahim berkata beliau akan meneliti laporan penjualan taman tema Singapura milik Khazanah Nasional Berhad dengan kerugian yang besar.

“Kami akan mengadakan pertemuan dengan mereka (Khazanah),” katanya kepada pemberita selepas solat Jumaat.

Memetik laporan New Straits Times, Khazanah Nasional Bhd menafikan laporan berita yang mengatakan kumpulan tersebut telah menjual KidZania Singapore yang telah dihentikan kepada Sim Leisure Group Ltd dengan harga S$110,000 (RM380,000).

Khazanah menjelaskan bahawa Sim Leisure, pengendali baru KidZania, telah membeli semua aset tidak bergerak daripada Likuidasi dan kemudiannya berunding untuk mendapatkan lesen francais dengan KidZania Mexico.

“Keputusan oleh Sim Leisure untuk memulakan semula KidZania di Singapura seperti yang dinyatakan dalam pengumuman mereka pada 12 Jun 2023 adalah tidak berkaitan dengan Destination Resorts and Hotels Sdn Bhd (DRH) atau mana-mana subsidiari kami.

“Ini kerana lesen operasi Rakan Riang Pte Ltd (Rakan Riang) telah dimansuhkan pada Jun 2020,” kata kenyataan tersebut.

KidZania, yang dibuka pada Julai 2016, dikendalikan oleh Rakan Riang, sebuah anak syarikat DRH, sebelum ini dikenali sebagai Themed Attractions Resorts & Hotels Sdn Bhd (TARH). DRH adalah anak syarikat Khazanah Nasional.

Walaupun Rakan Riang berusaha sebaik mungkin untuk mencapai kedudukan kewangan yang stabil bagi KidZania, pandemik Covid-19 dan kesan ekonomi yang berikutnya telah merosakkan jualan tiket dan memberi kesan kepada rakan niaga komersial yang telah mempengaruhi prestasi kewangan secara keseluruhan.

Ini menyebabkan likuidasi sukarela dan pelantikan likuidator pada 11 Jun 2020, untuk mengutip dan melikuidasi semua aset Rakan Riang dan mengagihkan hasil jualan kepada semua pemiutang.

Khazanah menambah bahawa premis, tanah, dan ruang di mana KidZania Singapore beroperasi dimiliki oleh pihak ketiga, bukan oleh DRH atau mana-mana subsidiarinya.


Labur RM200 Dapat RM881 Juta, Ramai Mangsa Terpedaya Dengan Skim Cepat Kaya Menerusi WhatsApp

Sudah sering kali kita mendengar tentang skim cepat kaya yang mengakibatkan sejumlah individu kerugian ratusan ribu ringgit. Walaupun kita sudah meniti tahun 2023, masih ramai yang kurang cakna dengan taktik penipuan di dalam talian menerusi WhatsApp seperti ini.

Terbaharu, dilaporkan terdapat skim cepat kaya yang sedia menawarkan pelaburan RM200 dengan pulangan mencapai $220 juta (~RM881 juta) atau melabur RM1,000 untuk menerima pulangan sehingga berbilion ringgit. Kegiatan penipuan yang dikesan telah berjaya memperdaya ramai mangsa di seluruh negara.

Pengerusi Pertubuhan Jaringan Sahabat Malaysia (JSM), Mohd Radzi Abdul Rahman berkata hasil siasatan pihaknya mendapati sindiket berkenaan dipercayai beroperasi seawal tahun 2001 dan memperdaya sekitar 100,000 mangsa dari pelbagai latar belakang.

Menurutnya, ahli sindiket ini akan dibahagi dan bergerak dalam kumpulan kecil dengan cara menawarkan pelbagai jenis pakej pelaburan dengan pulangan yang lumayan menerusi group WhatsApp. Mangsa-mangsa pula telah membuat pelaburan dalam jangka masa panjang menerusi pakej yang ditawarkan malah ada antara mereka telah melabur sejak tahun 2015 lagi.

“Demi meyakinkan mangsa, sindiket berkenaan menggunakan dokumen palsu dan mengaku kononnya pelaburan berkenaan mendapat sokongan pelbagai agensi antaranya Bank Negara Malaysia (BNM) dan Kementerian Dalam Negeri (KDN) malah Jabatan Kehakiman (DOJ) Amerika Syarikat,” katanya.

Dalam pada itu, mangsa yang terpedaya pula terdiri daripada pelbagai latar belakang termasuklah orang-orang kampung sehingga orang profesional  dan penjawat awam. Malah,  ada aduan yang diterima mengalami kerugian mencecah RM1.5 juta dan rata-ratanya aduan berkenaan pelaburan ini telah dibuat di seluruh negara.

Kebanyakan mangsa ini masuk melalui WhatsApp sahaja sekaligus menyukarkan siasatan kerana tiada dokumen yang mengesahkan mereka ini sebagai ahli pelaburan berkenaan. Oleh itu, orang ramai diminta berwaspada dengan sindiket pelaburan cepat kaya terutamanya menerusi WhatsApp.


Ladang Bunga Matahari Di Perlis, Destinasi Percutian Terbaharu Yang Anda Perlu Terokai

Siapa sangka bahawa di Perlis juga terdapat ladang bunga matahari persis seperti di Thailand. Mesti anda berasa teruja bukan?

Anda kini tidak perlu ke Thailand semata-mata hanya untuk jelajahi ladang bunga matahari. Anda boleh singgah ke Perlis untuk merasai pengalaman yang sama seperti berada di Thailand.

Pokok ujan pun dok ada lagi. Time nie baru lepas hujan. Xlama lepas tu orang pun dah mula ramai kat sini. Even km pi time tu hari selasa. Ingat orang xbrapa nak ada. Rupanya ramai gak . Nasib time km bergmbaq nie orang xdak. Boleh lar amek gmbaq tanpa rasa malu. 🤣 . . 🌻 Taman ular , Perlis.

A post shared by @ asyilafirzan on Feb 18, 2020 at 6:41pm PST

Untuk pengetahuan anda, ladang bunga matahari ini terletak di Taman Ular dan Reptilia, Kangar, Perlis dan beroperasi dari jam 9 pagi hingga 5 petang.

Difahamkan ladang bunga matahari ini baru sahaja dibuka pada bulan Julai 2019 lalu. Bagi anda yang ingin menerokai ladang bunga matahari ini, tiket masuk untuk dewasa adalah RM6 dan RM3 untuk kanak-kanak. Murah, bukan?

A post shared by  Amira Farhana Amri (@_amirafarhanaa) on Feb 20, 2020 at 3:16am PST

Bukan sahaja anda dapat melihat keindahan bunga matahari, tetapi anda juga dapat bergambar tanpa had di sini. Terdapat lebih 150 spesis ular yang anda boleh jumpa di sini.

Tahun 2020 merupakan tahun melawat Malaysia, apa kata anda melancong ke seluruh Malaysia? Anda boleh klik pautan di bawah untuk destinasi menarik yang boleh dikunjungi.

‘Gua Lipas’ Terbesar Dunia Di Sabah Ini Tawar Pengalaman Unik Kepada Pengunjungnya

Rasai Pengalaman Penginapan ‘Rare’ Dikelilingi Alam Semula Jadi Di A’moss Farmstay, Cameron Highlands

Kecantikan Luar Biasa ‘Blue Tears’ Di Kuala Selangor Jadi Tarikan Pelancong Seluruh Dunia


Bermalam Di Ladang Desa Bruley, Ini Pendedahan Awal Saya Terhadap Dunia Perancis

Ini kisah suatu masa dahulu tatkala saya baru sampai di Perancis. Perbualan ini berlaku ketika saya baru mula mengikuti kelas bahasa yang pertama di ‘Croix Rouge’ (persatuan palang merah).

Persatuan ini menawarkan perkhidmatan mempelajari bahasa Perancis secara percuma. Walaupun jodoh saya di situ tak lama tetapi di situlah tempat permulaan saya belajar Perancis.

Dengan penuh curious Madame Anne bertanya;

“Kenapa kamu hendak ke sana sedangkan kamu tak minum wain?”

“Saya mahu kenal sebahagian budaya orang sini. Bagi saya bila saling kenal, kita saling hormat menghormati”

Pada hari tersebut, pengusaha wain dari Bruley, sebuah kampung kecil berdekatan bandar kecil Toul datang berkongsi artikel berkaitan wain. Jadi cikgu bahasa saya (Madama Anne) telah menjemput Madame Laroppe untuk berkongsi dengan kami dalam kelas berkaitan topik tersebut.

Usai kelas berakhir, saya mendapatkan kartu bisnes Madame Laroppe. Beliau menawarkan homestay countryside yang dipakejkan bersama lawatan ke vineyard kepunyaan beliau.

Saya melihat ini adalah suatu peluang pendedahan baru tentang suasana perkampungan di Perancis.

Pada waktu tersebut saya belum mempunyai kenderaan sendiri, tetapi saya telah memasang azam untuk meneroka pengalaman baru yang mana saya yakin ianya adalah unik dan luar dari kebiasaan pelancong biasa.

Beberapa bulan selepas itu, tatkala saya telah mempunyai kereta sendiri. Disamping ada teman dari Belanda mahu berziarah, lalu saya telah menghubungi semula Madame Laroppe.

Beliau masih mengingati saya, lalu dengan harga bermalam yang agak murah dan berpatutan kami telah mengambil keputusan untuk berkunjung ke homestay dan ladang anggur beliau.

Tiba pada harinya, ketibaan kami disambut baik oleh *Monseiur dan *Madame Laroppe. Walaupun mereka agak terkial-kial lidah berbahasa Inggeris namun mereka cuba semampu mungkin untuk memahamkan kami disamping disulami penjelasan dalam bahasa Perancis yang kami mampu agak apa yang nak mereka disampaikan.

Ringkasnya secara umum ramai sahaja orang Perancis yang sebenarnya bukanlah sombong tetapi mereka bangga dengan bahasa sendiri.

Usai mereka memperkenalkan kami tentang homestay mereka, kami telah dibawa berjalan melawati ladang anggur dan ladang epal yang diusahakan secara bisnes keluarga. Ini adalah suatu pengalaman yang menarik dengan merasai suasana sejuk segar di sini.

Memerhati aktiviti perusahaan mereka secara dekat, dengan binatang peliharaan ladang yang dibiar bebas meragut rumput. Anggur yang mereka hasilkan adalah untuk dibuat wain.

Bisnes keluarga ini adalah bisnes turun temurun walaupun mereka bukanlah pemilik asal. Kehadiran kami di tempat mereka ini kira-kira 2 minggu sebelum hari tuaian. Jadi sempatlah melihat bagaimana jenis anggur yang diguna untuk dibuat wain.

Proses membuat wain pula memerlukan suatu tempat khas di bawah tanah yang dipanggil ‘la cave’ untuk memenuhi proses penapaian dengan kadar-kadar masa tertentu. Kami tidaklah sampai ambil ingat secara details, cuma cukup sekadar mampu lihat secara dekat perusahaan mereka.

Wain dalam kehidupan orang Perancis bagaikan belacan dalam kehidupan orang Melayu. Dalam fine dining mereka tidak sah kalau tak ada wain. Sebelum menikmati hidangan utama dan sesi starter, mereka akan menikmati wain terlebih dahulu sambil berborak-borak. Mana-mana restoran kalau tak sediakan wain, ada kemungkinan untuk bungkus cepat (gulung tikar).

Ringkas yang boleh saya katakan, industri wain adalah industri penting yang menggerakkan aktiviti sosioekonomi dan sosiobudaya mereka zaman berzaman.

Sebelah esoknya, sarapan kami siap tersedia. Menikmati croissant dan baguette panas bersama mentega membuka selera dengan kesedapan tersendiri. Dua jenis roti ini adalah suatu identiti penting bagi dunia Perancis untuk di kenali.

Di tanah watan kita mungkin orang hanya sebut french loaf bagi bagguette yang mungkin rasa kelembutannya itu tidak sama di Perancis dan mungkin keras menggugat gigi.

Suatu perkara yang menjadi rahsia terbuka tetapi tak ramai orang tahu tentang kesedapan dan kelembutan baguette di sini adalah pada tepungnya. Teknik membuat bagguette boleh dipelajari oleh sesiapa sahaja, tetapi tanpa tepung dari tanah asalnya, maka kualitinya tak mungkin sama.

Kisah roti croissant (bulan sabit) pula sebenarnya mempunyai lagendanya yang tersendiri. Dalam suatu dongeng yang dibuat oleh orang Eropah, roti croissant ini dibuat adalah sempena meraikan kemenangan bangsa ‘Frank’ (bangsa nenek moyang orang Perancis) ke atas tentera kerajaan Umayyah Andalusia dalam satu pertempuran penting pada tahun 732 Masihi iaitu ‘the Battle of Tours’.

Mengikut lagenda dongeng tersebut, croissant itu merujuk kepada lambang bulan sabit empayar Islam. Apapun cerita asal-usul tentang croissant ini masih sentiasa sekadar lagenda. Dongeng ini entah betul entah tidak. Pengalaman saya makan croissant di Perancis ni, bentuknya dah tak nampak macam bulan sabit.

Minuman untuk sarapan pula adalah secawan kopi atau teh. Disamping itu kami juga disediakan jus anggur yang biasanya diminum anak mereka. Jus anggur sebagai ganti wain yang semestinya mereka maklum bahawa kami tak minum wain.

Trip satu malam di desa Bruley ini adalah suatu dedahan awal saya terhadap dunia Perancis. Baguette, Croissant dan Wain adalah suatu hal penting yang menjadi identiti budaya orang Perancis. Ia sukar sekali untuk tercabut keluar daripada hidup mereka. Bagaikan orang Asia Tenggara dengan nasi, begitu juga mereka.

Trip ini adalah untuk mengenali perbezaan budaya dan bukanlah trip untuk memperkenalkan perusahaan wain bagi sesiapa yang alergik tak bertempat.

Memahami dan mengenali budaya majoriti orang di suatu tempat pada saya adalah penting. Dengan melakukan trip sebegini bukan sahaja kita dapat memahami hal orang, bahkan orang juga dapat memahami hal kita.

Bilamana kita berteduh dan berlindung di bumbung yang sama, apakah harus perbezaan yang ada itu dibenteng-benteng dengan telahan sendiri yang pastinya tak memijak pada hakikat.

Berbenteng pun biar bertempat, bukanlah sampai menghasilkan kitaran prejudisme yang menghasilkan jurang pemisahan yang merosakkan keharmonian bernegara.

Perbezaan bukanlah untuk dibentengi tetapi untuk difahami supaya kita saling hormat menghormati. Saling memahami dan hormat-menghormati adalah usaha penting supaya jambatan perpaduan sentiasa terbina disamping robohnya tembok perpecahan.


Ladang Madu Kelulut Ori, Alor Setar, Kedah Bagai Sebuah Bandar Mini Fairytale

Saya agak terperanjat apabila mendapat tahu tentang ladang madu kelulut ini.

Bagaikan bandar kecil fairytale yang berwarna-warni, ianya bukan sahaja buat anak kecil gembira, tetapi ibu, ayah, atuk dan neneknya juga.

Pelbagai figura comel boleh didapati di kawasan ini.

Kincir angin Holland mini, kasut gergasi, rumah moden dan rumah tradisi mini, dan kereta klasik yang diubah suai adalah sebahagian hiasan dalam kawasan kilang atau tapak jualan ini.

Peliknya, terdapat juga figura kambing biri-biri dan figura seluar tanpa badan.

Di sini juga terdapat beberapa haiwan seperti kambing, arnab dan burung.

Menariknya, anda juga boleh berehat di pangkin sambil menikmati pemandangan sawah padi.

Sudah tidak sabar hendak tahu lokasi ladang ini?

Ianya terletak di alamat Jalan Alor Setar-Kangar, KM 8.4, Kampung Padang Lalang, Alor Janggus, Alor Setar.

Layari laman Facebook Ladang Madu Kelulut Ori DUKUN JAYA atau hubungi 017-4891019 untuk maklumat lanjut.

Semoga anda gembira dengan entri kali ini. Ikuti The Vocket setiap hari untuk lebih banyak cerita Cuti-cuti Malaysia!

BACA: Air Terjun Di Hutan Lipur Lata Bayu, Baling, Kedah Buat Kami Kata Perghhh


Ladang Mayat Pertama Di Amerika Syarikat Ini Bantu Forensik Ketahui Punca Kematian

Pernahkah anda terfikir bagaimana pakar forensik mendapatkan sumber untuk mengkaji cara bagi mengetahui punca-punca kematian seseorang? Buat anda yang tertanya-tanya, artikel ini mungkin dapat membantu merungkaikan jawapan kepada persoalan anda.

Melalui perkongsian di Facebook pemuda bernama John Mohamed ini, beliau berkongsi info mengenai satu kawasan di Amerika Syarikat yang dinamakan Body Farm atau nama rasminya The University of Tennessee Forensic Anthropology Facility telah dibuka pada tahun 1971 oleh seorang doktor bernama Dr. William Bass.

Tempat ini menempatkan mayat-mayat untuk dijadikan kajian oleh pihak saintis atau ahli forensik polis. Mayat tersebut akan dibiarkan mereput secara semula jadi bagi membolehkan saintis memantau dan merekod proses pereputan mayat tanpa gangguan manusia. Mengikut data, terdapat 7 tempat sebegini di Amerika Syarikat dan ladang mayat terbesar dikatakan terletak di Universiti Texas seluas 26 ekar.

Jadi, melalui hasil kajian dari Body Farm inilah membantu pihak polis menjawab beberapa persoalan seperti berapa hari seseorang itu telah mati, berapa lama masa diambil untuk mayat mereput. Kebanyakan mayat-mayat di sini terdiri daripada mayat yang didermakan dan mayat yang tidak berwaris. Bahkan, ada individu yang sudah bersedia untuk menyerahkan mayat mereka untuk dibuat bahan kajian kelak.

Untuk pengetahuan anda, Dr William mendapat idea untuk membuka ladang ini kerana beliau diberikan tanggungjawab untuk mengenal pasti mayat-mayat anggota tentera yang terkorban dalam Perang Saudara.

Ketika menjalankan kajian tersebut, beliau terlihat satu mayat yang dalam keadaan baik seolah-olah baru meninggal dunia hingga membuatkan beliau beranggapan bahawa mayat tersebut telah dibunuh di tempat lain dan diletakkan di dalam kubur lama tersebut.

Tetapi rupa-rupanya mayat itu kelihatan baru disebabkan keranda yang digunakan adalah kedap udara. Dari sana, Dr William mendapat idea untuk membuat kajian lanjut berkaitan bagaimana manusia ini mati dan mereput untuk membantu pihak forensik. Berikutan perkongsian info daripada pemuda ini telah berjaya menarik minat warganet dan ramai yang memberi komen bahawa ini merupakan info yang sangat berguna.

Hasil kajian dan data yang diperolehi daripada ladang Body Farm ini telah dijadikan bahan rujukan oleh pakar forensik dan pihak polis untuk menyelesaikan kes-kes yang melibatkan kematian.

Beberapa bulan lepas ada kes penemuan mayat Nora Anne di dalam hutan. Klik link di bawah untuk mengetahui bagaimana polis mengetahui punca kematiannya yang menjadi bualan hangat sebelum ini.

Pihak Polis Umum Nora Anne Meninggal Dunia Kerana Kelaparan

Kubur Ceo Cradle Fund Digali Semula Untuk Siasatan


Laduree Macaroon Secara Rasminya Telah Membuka Cawangan Pertama Di Malaysia

Sekiranya anda pernah berkunjung ke Paris atau peminat manisan macaroon, pastinya anda cukup kenal dengan jenama yang cukup terkenal ini iaitu Laduree. Jenama yang mula menempa di Paris ini kini akan mula membuka cawangan sulung mereka di Malaysia yang bertempat di Pavilion Kuala Lumpur.

Seperti yang ditawarkan di negara luar, macaroon daripada Laduree bakal menawarkan pelbagai perisa dan warna khusus buat para penggemar. Antara yang menjadi kegemaran kami adalah macaroon perisa kopi dan coklat.

Setakat ini Laduree sudah mempunyai lebih 20 cawangan serata Asia termasuk Singapura, Thailand dan Hong Kong. Buat anda yang berminat untuk mencuba Laduree Macaroon, anda boleh mula singgah ke Laduree Pavilion telah mula dibuka sejak 24 November. Anda boleh ke laman Laduree Malaysia untuk maklumat lanjut. Selamat mencuba!


Lady Gaga Dikhabarkan Bakal Sertai MCU

Nampaknya bertambah lagi senarai nama besar yang sedang diperhatikan oleh pihak Marvel Studios. Terbaru, nama Lady Gaga pula disebut bakal menyertai Marvel Cinematic Universe (MCU) untuk projek filem akan datang mereka.

Lady Gaga dikatakan bakal ditawarkan watak Lylla, kekasih kepada Rocket Raccoon dalam Guardians Of The Galaxy. Lebih menarik adalah Rocket Raccoon disuarakan oleh Bradley Cooper dan jika ianya benar, Lady Gaga dan Bradley akan digandingkan sekali lagi selepas kejayaan mereka berdua dalam filem A Star Is Born.

Untuk filem ketiga, James Gunn mahu menjadikan Rocket Raccoon sebagai teras kepada filem tersebut dan di sinilah watak Lylla (Lady Gaga) akan memainkan peranan.

A new rumor claims MARVEL *is* tapping LADY GAGA to be BRADLEY COOPER's love interest in GUARDIANS OF THE GALAXY 3! https://t.co/jeYfeRxIEy pic.twitter.com/KURpHcqdtJ

— ComicBook NOW! (@ComicBookNOW) June 28, 2019

Pada ketika ini, kemunculan Thor dalam Guardians Of The Galaxy masih belum diumumkan kepada semua dan menjadi tradisi Marvel Studios, mereka mahu merahsiakan segalanya. Jadi kemungkinan untuk Thor muncul dalam filem Guardians tetap ada. Kalau Thor ada, pasti lagi meriah keluarga Guardians Of The Galaxy nanti.


Lagak ‘Gangster’ Dalam Penerbangan, Atlet MMA Ini Diarah Keluar Serta-Merta

Sebelum ini tular penumpang warga asing bertindak mengasari petugas di kaunter ‘check-in’ di KLIA. Adakah anda pernah menyaksikan sendiri ‘drama’ dalam penerbangan?

Terbaharu, seorang pengguna TikTok @_aizatrahman telah berkongsi video dimana memaparkan kekecohan di dalam kapal terbang sebelum berlepas dimana dua penumpang diminta untuk keluar daripada kapal terbang oleh pihak keselamatan.

Selalu tengok kat TV je drama gini. First time jadi depan mata lol #fyp #xyzbca #airasia #ak822 #AK #klia2 #KUL #HKT #Phuket #KL #drama #gaduh #flight #flightcrew #karen #2023 #delay #passenger

♬ original sound – _aizatrahman – _aizatrahman

Part 2 drama dalam flight AK822. #fyp #xyzbca #airasia #ak822 #klia2 #klia2 #KUL #HKT #Phuket #KL #thailand #drama #gaduh #flight #flightcrew #karen #2023 #delay #passenger

Menerusi video tersebut, penumpang terbabit dikatakan telah kehilangan ‘headphone’ dan seperti tidak puas hati lalu bertindak menumbuk tempat meletakkan bagasi. Pramugara telah memaklumkan insiden itu kepada ketua juruterbang penerbangan dan arahan untuk membawa keluar penumpang itu telah dikeluarkan.

Dapat dilihat, penumpang itu tidak berpuas hati dan sempat bertekak dengan pihak keselamatan serta situasi ini menyebabkan kelewatan sejam dua. Malah, pramugara juga dilihat tenang membuatkan penumpang itu faham akan pelanggaran polisi keselamatan.

Difahamkan, kedua penumpang itu adalah atlet MMA dan mahu ke Thailand untuk sesi latihan. Disebabkan itu, kesemua pihak keselamatan mengambil langkah berhati-hati untuk tidak ‘menyinggung’ perasaan dan tidak mahu melakukan provokasi.

Perkongsian video tersebut telah meraih perhatian orang ramai dan rata-rata netizen bersependapat bahawa bahagian keselamatan di lapangan terbang patut lebih tegas dalam menangani situasi seperti ini.

Bukan itu sahaja, ada juga netizen mahu penumpang tersebut dikenakan tindakan kerana bukan sahaja menunda penerbangan tetapi telah meninggalkan ‘remarks’ akan mencederakan penumpang lain.


Lagak ‘Gangster’ Di Pusat Futsal, 12 Individu Termasuk YouTuber Ditahan Pihak Polis

Tular di media sosial sejak semalam apabila sekumpulan YouTuber terkenal terdiri daripada 25 individu bertindak untuk menyerang seorang lelaki di pusat futsal.

Tindakan yang dibuat bukan sahaja membuatkan para netizen berang malah turut mendapat perhatian pihak polis. Berdasarkan laporan terbaru yang dikongsikan, 12 individu termasuk YouTuber yang terbabit telah ditahan polis pihak menerusi serbuan yang dibuat.

12 individu termasuk Youtuber yang terbabit dalam pergaduhan di gelanggang futsal di Taman Perindustrian Subang ditahan polis pagi tadi.

Mereka ditahan jam 1 pagi dalam dua serbuan di sekitar Lembah Klang-KPD Subang Jaya pic.twitter.com/7xl8t6klDv

— Mohd Redzuan Abdul Manap (@redzuanNewsMPB) March 7, 2021

Menurut seorang pengguna Twitter, Bakhtiar Ikhwan, difahamkan pergaduhan tercetus atas faktor tidak puas hati di gelanggang futsal yang terletak di Pusat Perindustrian Subang. Lebih mengejutkan, pergaduhan tersebut turut melibatkan penggunaan alat merbahaya seperti kerambit.

Selama ni fikir baik lah sangat buat content tolong orang, sedekah sana sini haha dasar hipokrit! Pasal tak puas hati kat futsal je terus ajak 5 buah kereta datang nk tibai sorang eh? Siap bawak kerambit 😅 Kat dunia boleh la lepas. Allah Maha Adil bro! pic.twitter.com/c7nFJ7I5p9

— Bakhtiar Ikhwan (@bakhhhhhhhh) March 6, 2021

Sementara itu, terdapat perkongsian di Twitter yang memaklumkan laporan yang dibuat sebelum ini telah ditarik. Walau bagaimanapun, pihak polis tetap bertindak untuk membuka kertas siasatan terhadap kes yang berlaku.

Difahamkan, tiga individu buat laporan polis. Kemudian tarik report. Polis bagaimanapun tetap buka kertas siasatan terhadap kejadian ini.

Polis sedang kesan semua yang terlibat. https://t.co/7VPwSxS7je

Diharap isu yang berlaku dapat diselesaikan sepenuhnya dalam memberi keadilan kepada individu yang terlibat. Sebelum ini, kumpulan yang didakwa membuat kekecohan ini turut tular melibatkan isu agihan RM10,000 di Istana Negara sehingga ditegur pihak berkuasa.

Ketahui lebih lanjut mengenai isu yang sedang tular ketika ini dengan klik pautan di bawah.

Koyak Main Futsal, 25 Geng Isarb Hafiz Balun Seorang Lelaki?

‘Prank’ Jahanamkan Proton Iswara Rakan Demi Konten, YouTuber Ini Terima Respon Pelbagai Netizen

‘YouTuber’ Ditegur Pihak Berkuasa Selepas Cuba Agihkan RM10,000 Di Hadapan Istana Negara


6 Petanda Rakan Sepejabat Sebenarnya Telah Jatuh Hati Pada Anda

Bertemu setiap hari dan bekerja bersama di pejabat kadang kala boleh membuahkan bibit-bibit cinta bagi lelaki dan wanita.

Terkadang bukanlah kerana paras rupa, tapi kerana karisma atau perwatakan si dia.

Okey, jika anda rasakan 6 petanda berikut bertebaran di sekeliling anda, mungkinkah kini love is in the air?

1. Si dia sering kali datang ke meja anda, cuba mencari sebab dan alasan untuk berbual dengan anda. Dia juga cuba untuk mencari topik yang boleh dibualkan bersama anda terutama di waktu rehat.

2. Si dia sering kantoi kerana anda berjaya tangkap dia yang sedang merenung anda. Mungkin anda rasa berdebar tapi diwaktu yang sama rasa seronok pun ada. Eh, kiranya anda tak bertepuk sebelah tangan lah.

3. Dia selalu minta pendapat anda untuk masalah kerjanya, padahal tidaklah besar mana pun masalah tu. Biasalah, dia kan sedang cari alasan untuk bersembang dengan anda sambil cuba dapatkan perhatian.

4. Sebolehnya mahu rehat dan lunch bersama. Belum lagi jika pejabat anda anjurkan majlis makan malam tahunan, acara lawatan tahunan dan kursus. Semuanya jika boleh mahu semeja dan satu kumpulan dengan anda.

Baca: 5 Perkara Remeh Yang Boleh Buat Lelaki Rindu Pada Wanita

5. Sering memuji hasil kerja anda. Pendek kata semuanya betul lah. Tapi jika dia boss, mungkin anda tetap ‘kena’ bila buat salah, cuma intonasinya tidak lagi sekeras dulu.

6. Dah habis waktu pejabat dan dah balik ke rumah pun si dia masih cuba hubungi anda melalui whatsapp atau cara komunikasi lain. Mungkin hanya dengan menghantar emoticon atau sekadar gambar, tapi diwaktu yang sama memberikan bayangan bahawa si dia mengambil berat tentang anda.

Jadi bagaimana? Adakah tanda-tanda di atas sedang anda alami?

Atau jika anda jenis kurang ambil kesah, kemungkinan besar terpaksalah si dia gunakan rakan baik anda di pejabat untuk memberitahu niatnya.

Atau jika sudah banyak kali anda bagi ‘hint’  tapi masih juga si dia tak faham, salah satu cara paling mudah adalah share saja artikel ini padanya dengan ‘caption’  – tolonglah buka pintu hati mu.

Asalkan tak jatuh cinta pada suami atau isteri orang sudah lah. Haha!

Baca: 5 Petanda Lelaki Sangat Mahu Melamar Anda

LIKE dan FOLLOW Vocket di Facebook serta Instagram


Lagak Samseng Dan Tunjuk Jari Tengah, Tingkah Laku Keluarga Rohingnya Ini Undang Perhatian Netizen

Sebut mengenai Rohingnya, pasti orang ramai mempunyai pengalaman yang kurang baik mengenai golongan ini. Membuat samseng serta mengambil kesempatan atas kesempitan antara yang sering dikaitkan dengan golongan ini.

Terbaharu, telatah golongan Rohingnya ini sekali lagi menjadi perhatian apabila tular sebuah rakaman memperlihatkan tindakan keluarga ini yang menggunakan motosikal yang dipasang dengan tempat meletak barang beroda.

Menerusi rakaman yang tular, dapat dilihat keluarga enam beranak ini dibawa secara sekaligus menggunakan motosikal. Situasi menjadi lebih tegang apabila seorang remaja yang berada pada motosikal menunjukkan jari tengah selepas berang dirakam.

JANGAN MULAKAN. Cukup dengan yang sedia ada pun bermasalah. Samseng , biadap, kurang ajar. https://t.co/N9yqtlmxhf pic.twitter.com/xeiDuYYGP0

— Jabatan Netizen Malaysia (@jnmalaysia) June 23, 2023

Telatah keluarga ini yang kurang disenangi ramai sekaligus telah mendapat perhatian para netizen yang turut meluahkan perkara yang sama.

Terdapat netizen yang mendakwa segelintir golongan ini seolah membuatkan negara Malaysia seakan negara mereka sendiri. Tidak kurang juga yang mendakwa golongan ini sudah mempunyai perkampungan sendiri di beberapa tempat di Malaysia.

Diharapkan kehadiran golongan ini dapat dikekang sekaligus memastikan peningkatan golongan Rohingnya ini dapat disekat dalam mengelakkan lebih banyak golongan ini pada masa akan datang.


Lagak Seperti Polis Trafik, Marshal Geng Motosikal Kuasa Tinggi Dicari Pihak Berkuasa

Pihak polis sedang mengesan marshal konvoi motosikal berkuasa tinggi yang memberhentikan kenderaan awam di persimpangan lampu isyarat Sua Betong di sini, seperti yang tular di media sosial sejak semalam.

Ketua Polis Daerah Port Dickson, Superintendan Aidi Sham Mohamed berkata, video yang tular itu menunjukkan aksi marshal memberhentikan kenderaan awam bagi memberi laluan ahli konvoi melalui persimpangan lampu isyarat berkenaan.

Dalam rakaman yang dikongsikan oleh pengguna Facebook Epul Adam Helmet Bajet, walaupun lampu sedang merah, marshal berkenaan mengarahkan trafik untuk berjalan demi memberi ruang kepada konvoinya melepasi lampu isyarat tersebut.

“Ketika kejadian lampu isyarat jelas berwarna merah dan tujuan tindakan marshal dipercayai bertujuan untuk memberi laluan kepada sekumpulan penunggang motosikal berkuasa tinggi yang bergerak dalam konvoi bagi melepasi lampu isyarat,” katanya dalam satu kenyataan media di sini, hari ini.

Katanya, konvoi motosikal berkuasa besar itu bergerak dari Lebuh Raya Seremban – Port Dickson (SPDH) menghala masuk melalui lampu isyarat Sua Betong menghala ke Bulatan Sunggala Telok Kemang.

Polis sedang mengesan individu yang bertindak sebagai marshal berkenaan dan sesiapa yang memiliki maklumat berkaitan kejadian diminta beri kerjasama kepada pihak IPD Port Dickson di Bahagian Siasatan Dan Penguatkuasaan Trafik atau menghubungi talian terus di talian 06-6472222.

Pihak PDRM menasihati kepada kumpulan konvoi yang bergerak supaya tidak membuat sebarang tindakan memberhentikan, mengawal dan melencong kenderaan di jalan awam tanpa sebarang kehadiran mana-mana Pegawai polis yang membahayakan kepada diri sendiri pengguna dan menyekat kebebasan bergerak di jalan awam.

Aidi Sham berkata, kes disiasat mengikut Seksyen 21 Akta Polis dan Sekyen 79(2)Akta Pengangkutan Jalan 1987.

Tindakan marshal itu mengundang pelbagai reaksi pengguna media sosial yang menyifatkan perbuatan itu sebagai besar kepala dan menyusahkan pengguna jalan raya yang lain. Sekiranya anda berkonvoi, berkonvoilah secara berhemah.

Sebelum ini, pemandu Proton Wira telah menyukarkan pergerakan jentera bomba apabila tawarkan diri jadi ‘escort’ tidak diundang. Baca lagi pada pautan di bawah.

Netizen Geleng Kepala Lihat Pemandu Wira Jadi ‘Escort’ Tidak Diundang Jentera Bomba

Geram Toyota Hilux Ikut Belakang, Ambulans Buat ‘Pengumuman’ Minta Polis Tahan Pemandu

Polis Kenya Pilih SUV Proton X70 Sebagai Kenderaan Rasmi


Lagak Seperti Polis Trafik, Pihak Berkuasa Buru Marshal Motosikal Berkuasa Tinggi

Pada akhir bulan November lalu, pihak polis memburu sekumpulan marshal motosikal berkuasa tinggi yang bertindak sebagai polis trafik untuk mengawal lalu lintas. Namun dalam tempoh 48 jam, sebahagiannya dari mereka telah berjaya ditahan untuk disoal siasat.

Namun selang dua minggu sahaja, masih ada sekumpulan marshal berdegil lagak seperti polis trafik dengan memberikan arahan kepada sebuah kenderaan awam supaya memperlahankan kenderaan dan bergerak ke kiri lorong jalan bagi membenarkan kira-kira 20 biji motorsikal berkuasa tinggi untuk melalui laluan tersebut.

Kejadian tersebut telah dirakam sendiri oleh pengguna jalan raya lain yang terpaksa ketepi dan memperlahankan kenderaannya untuk memberikan laluan kepada sekumpulan motosikal berkuasa tinggi seperti yang diarahkan oleh beberapa orang marshal konvoi tersebut.

Rakaman dashcam itu telah menarik perhatian pihak Polis Daerah Port Dickson dan mereka sedang mengesan individu yang terlibat dalam rakaman terbabit. Pihak Polis menyeru kepada orang ramai yang memiliki maklumat kejadian tersebut untuk tampil menyalurkan maklumat bagi membantu siasatan.

“Dalam rakaman dipercayai konvoi berkenaan bergerak dari arah Kuala Sg Baru Alor Gajah Melaka melepasi kawasan Jalan Tg Agas Pasir Panjang Port Dickson.

“Seseorang marshal tidak dibenarkan memberi apa jua arahan bagi tujuan menahan/ memberhentikan kenderaan/melencong kehadiran tanpa kehadiran mana-mana Pegawai Polis,” kata Ketua Polis Daerah Port Dickson dalam satu kenyataan rasmi yang dimuat naik di Facebook.

Tambah beliau lagi, pihak Polis tidak berkompromi dengan mana-mana ahli kumpulan yang berlagak sebagai polis trafik dalam mengawal lalu lintas yang boleh mendatangkan bahaya dan menyekat hak-hak pengguna lain di jalan raya awam.

Siasatan dijalankan bawah Sek.21 Akta Polis 1967, Sek.48(1) Akta Pengangkutan Jalan 1987 (Halangan Lalulintas) dan Kaedah-Kaedah Lalulintas 167/59 (Kaedah 12(3)(A) – (Kesalahan di garisan berkembar).

Beliau juga meminta sebarang maklumat yang orang ramai ada boleh disalurkan ke Bahagian Siasatan dan Penguatkuasaan Trafik IPD Port Dickson di talian 06-6472222.

Hantaran asal rakaman video dashcam tersebut telah mengundang pelbagai reaksi oleh pengguna Facebook lain yang mahu pihak berkuasa segera campur tangan bagi membendung masalah ini daripada berterusan.

Sebelum ini dua lelaki berusia lewat 20an telah ditahan kerana bertindak sebagai marshal untuk memberhentikan kenderaan awam bagi memberi laluan ahli konvoi melalui persimpangan lampu isyarat.

Polis Tahan Dua Pemuda Bertindak Sebagai Marshal Semasa Konvoi Motosikal Berkuasa Tinggi

Lagak Seperti Polis Trafik, Marshal Geng Motosikal Kuasa Tinggi Dicari Pihak Berkuasa


Lagenda Tinju Muhammad Ali Meninggal Dunia Di Usia 74 Tahun

The greatest boxer of all time, Muhammad Ali meninggal dunia kerana masalah komplikasi pernafasan, kata wakil dari keluarga Muhammad Ali mengesahkan berita kematian Muhammad Ali ini di NBC News.

“Selepas 32 tahun berlawan dengan penyakit Parkinson, Muhammad Ali telah meninggal dunia pada usia 74 tahun,” kata Bob Gunnell, wakil dari keluarga Ali.

Penyakit Parkinson yang dihidapi juara World Heavyweight 3 kali itu sangat serius yang memperlahankan pergerakan beliau dan membuatkan beliau sentiasa dalam keadaan menggigil. Penyakit ini sama seperti penyakit yang dihidapi aktor Back To The Future, Michael J. Fox. Beliau akan dikebumikan di kampung halamannya di Louisville, Kentucky.

Walaupun dalam keadaaan kesihatan yang kurang memuaskan, beliau lantang melawan proposal dari Donald Trump Disember lalu berkenaan isu menghalang orang Islam dari memasuki Amerika. “Kami dan Muslim seluruh dunia berdiri bersama-sama melawan propaganda yang menjatuhkan Islam untuk personal agenda mereka,” kata Ali.

Sedikit berkenaan sejarah Muhammad Ali. Pada awal 1960an, ketika beliau sedang memegang gelaran Boxing Heavyweight Champion, beliau menerima Islam dan menolak untuk berjuang di Vietnam War dan menjadi ikon kekuatan dan keberanian dunia. Float like a butterfly, sting like a bee. Al- Fatihah buat Muhammad Ali.


Lagi 11 Tip Penting Jika Anda Travel Ke Maldives

Nota Editor: Panduan travel ke Maldives ini telah dikongsikan oleh Tong Sudey yang telah berkunjung ke negara ini. Semoga ia dapat membantu anda yang akan travel ke Maldives.

Airasia dah buka balik route ke Maldives (before ni route Maldives operated by AAX) so aku rasa ada baiknya aku share few tips for those yang dah beli ticket or berkeinginan untuk melawat negara Islam ni.

1. Cara tukar currency ke Ruffiya. Landing je kat Ibrahim Nasir International Airport, tukar USD or Euro kat money changer and please KEEP the receipt. Later kalau nak tukar balik balance ruffiya ke USD dorang akan mintak receipt tu for confirmation. Standard procedure katanya.

2. Ibrahim Nasir International Airport itself is on an island. So untuk yang stay kat resort or any private island, pihak hotel akan handle the transfer process kiranya korang transfer direct from the airport to your selected resort by speedboat or seaplane.

3. Untuk yang stay di local island for guesthouse or affordable hotel, korang kena transfer ke Male capital city Maldives dulu (pronouce Mar-Lay). Keluar dari airport then kau follow je the crowd. Locals selalu bawak barang banyak-banyak untuk balik ke Male so just follow them to the jetty utk naik feri. Advisable bayar dalam Ruffiya instead of foreign currency sebab lagi jimat. Fee tak silap 10 Ruffiya per way. Kalo nak bayar dalm USD, 1 USD per way.

4. Dah sampai Male city, nak transfer ke local island, kau tanya je orang local sana or nak lagi selamat tanya orang kaunter jual tiket feri kat pondok kecik area jetty tu kat mana nk tunggu feri ke island sekian-sekian. Dorang akan tolong and english dorang pun bagus.

5. Makanan dalam Male city semuanya adalah halal. Dont worry. Even kat airport kau akan nampak notis alcohol and even dogs are prohibited to enter Male. Tempat lepak favourite aku kat Male adalah kat Shell Beans.

6. Untuk yang book accommodation guesthouse kat local islands di Agoda, scroll bawah sikit pergi ke column information kat situ ada tulis how to transfer to island/naik ferry apa/ferry schedule/ferry fees etc.

7. Untuk yang book private resort, kat column information tu ada tulis fee untuk speedboat. Current rate dalam 120USD return. Bayar waktu check in di resort tersebut.

8. Private islands/resorts kebanyakannya serve pork and alcohol. Advisable kau bukak official website, then email direct ke Food And Beverage team dorang. Macam aku stay kat Centara Ras Fushi di Male Atoll, dorang jawab email aku and confirmkan kitchen dorang separate and hygiene mengikut standard halal.

9. Untuk yang tight budget, pergi je island yang dekat-dekat sebab murah dari segi transfer. Kekadang harga transfer lagi mahal dari harga bilik hotel. Usha kat North Male Atoll and South Male Atoll.

10. Public transport pada hari Jumaat separuh hari je tau sampai pukul 12. So pepandai la kome plan schedule korang.

11. Di resort or private island dorang prefer USD or Euro. Not all,but some. So for some peace in mind,keep both currency (USD n Rufiyaa).

Baca lagi: 20 Tips ‘Survival’ Sewaktu Travel Ke Maldives

LIKE dan FOLLOW Vocket di Facebook serta Instagram


Lagi 5 Pejabat Di Malaysia Yang Out-Of-Normal. Siap Ada Padang Bola!

Semalam kami sudah berkongsi 5 pejabat di Malaysia yang awesome, dan seperti yang dijanjikan, hari ini kami akan menyambung lagi tentang pejabat yang cool di Malaysia. Kami teruja untuk berkongsi maklumat dan gambar-gambar ini dengan anda. Harapnya satu hari nanti kami berpeluang melawati pejabat-pejabat yang kami paparkan.

BACA: 5 Pejabat Di Malaysia Yang Awesome

Milk & Co adalah sebuah syarikat pengiklanan, penjenamaan, dan reka grafik. Sesuai dengan namanya, deco ruang pejabat mereka dipenuhi dengan perabot berwarna putih.

Putih seperti susu, sofa pun bentuknya bagai kocakan susu!

Clean edge; dan warna yang kontras dan earthy membangkitkan mood kreatif kepada penghuninya.

Genovasi adalah pusat pendidikan berinovasi. Tujuan ia ditubuhkan ialah “We inspire, create and empower a movement of innovators for the betterment of self, environment and the world.” Ia juga merupakan satu-satunya pusat di Malaysia yang mendidik tentang design thinking.

Ya, ini tidak kelihatan langsung seperti sebuah pejabat.

Groupm ialah sebuah syarikat pelaburan yang tertumpu kepada industri media. Pejabatnya sangat santai dengan banyak ruang untuk diskusi. Deco moden yang ditimbulkan digarap dengan baik sehingga berjaya menimbulkan perasaan selesa berada di dalam pejabat mereka.

Lampu yang disusun dengan ketinggian berbeza menjadi feature kepada ruang ini.

Frogasia, merupakan anak syarikat YTL, adalah syarikat pertama di dunia yang menghubungkan seluruh negara melalui platform cloud-based tunggal. Mereka menyediakan teknologi dan solusi pendidikan melalui internet. Terletak di Sentul, pejabat mereka menampilkan gaya moden yang comel, dan kecomelan ini ditambah dengan kehadiran logo mereka berbentuk katak.

Ruang menunggu yang simple tetapi sangat menarik.

Siapa yang tidak kenal Nike? Kasut berkualiti tinggi dengan design menarik. Produk untuk orang muda. Pejabat jualan di Menara OBYU, Petaling Jaya, berjaya menampilkan semangat-semangat ini. Inspirasi design adalah dari stadium sukan, dan siling yang tinggi menampakkan ciri industrial yang ingin diketengahkan.

Inspirasi dari ahli sukan sepanjang koridor pejabat ini.

Ruangan kosong membolehkan anda mengambil sepasang kasut dan terus berlari.

Jadi, bagaimana? Teruja untuk bekerja atau memiliki pejabat-pejabat seperti ini? Kami doakan anda berjaya!
InsyaAllah, kami di The Vocket akan memiliki pejabat sebegini satu hari nanti!

Sementara itu, mari like The Vocket di Facebook.


Lagi Kes Peranti YES Rosak, Kali Ini Didakwa Meletup Ketika Sedang Dicas

Pada minggu ini, topik telefon pintar YES telah menjadi bualan hangat oleh pengguna media sosial. Mana tidaknya, pelajar baru sahaja menggunakan telefon pintar tersebut untuk tujuan PdPR untuk tempoh yang sekejap, pelbagai masalah dan kerosakkan telah terjadi.

Terbaharu, seorang pengguna Twitter telah berkongsi ciapan mengenai keadaan telefon pintar YES milik adiknya yang telah hangus terbakar akibat meletup semasa cas.

My sister punya dh selamat dah. Masa tengah charge kot meletop. pic.twitter.com/d4g2YayW8A

Ciapan tersebut mengundang kerisauan orang ramai kerana telefon pintar tersebut umpama sebuah ‘bom jangka mini’ yang boleh mengakibatkan kemalangan yang besar kepada pengguna.

Rata-rata mempertikaikan kadar keselamatan para pelajar dan risau jika telefon pintar yang berkualiti rendah serta lembap ini ‘meletup’ secara tiba-tiba semasa para pelajar sedang online bagi mengikuti kelas PdPR.

What if kalau budak2 tu tengah class pdpr panas sangat sbb guna gmeet then meletop tang tu jugak. Tak ke bahaya tu https://t.co/yWbEvtS6KE

Uish… Ini phone bantuan ke bom? https://t.co/KNNgKvJOaf

— #KerajaanGagal 🇲🇾 (@nakhoda_ragam19) June 18, 2021

Wow students main games takut, phone meletup bawa bahaya kat students biar je. Sampainya hati.. https://t.co/IyOdDsRRRl

Jokes aside. YTL should really issue a recall. Imagine if the phone explode inside a VR box? What if someone asleep and by the time they're awake, massive amounts of their belongings are ignited?

It's not worth it if it does explode. Siapa ada phone ni, tolong la replace 🙏 https://t.co/UlPjpKIkAO

— Purrfessional (@Purrfessionals) June 18, 2021

Sejak kejadian pertama telefon pintar percuma terbakar secara tiba-tiba tular, ramai pihak mula mempertikaikan bagaimana telefon berspesifikasi rendah ini mendapat green light untuk diberikan kepada para pelajar bagi mengikuti aktiviti PdPR.

Peranti jenama YES bukan lagi dilihat dapat membantu produktiviti para pelajar untuk mengikuti kelas online di rumah, tetapi ia sudah menambah satu lagi kebimbangan dalam kalangan para ibu bapa tentang keselamatan anak-anak mereka semasa menggunakan telefon pintar tersebut.

Dalam satu kes yang lain, sebuah telefon pintar percuma terbakar secara tiba-tiba semasa pelajar tersebut sedang mengikuti kelas online.

Dugaan Murid PdPR, Telefon Jenama YES Pakai Tak Sampai Sebulan Terbakar Secara Tiba-Tiba

Mahu Elak Bermain ‘Game’, Kerajaan Perak Edar Telefon Pintar Berkualiti Rendah Buat Para Pelajar


Lagu Akhir Zaman Bunkface Dikecam Kerana Bantah LGBT

Di tengah kemelut yang melanda negara, kumpulan indie Malaysia, Bunkface tampil dengan sedikit kelainan dan kontroversi apabila meminta golongan LGBT agar ‘pergi mampus’.

Bunkface yang dianggotai oleh Sam, Youk dan Paan telah bertapak lama dalam industri muzik tanah air sejak 2006 telah mengeluarkan satu single terbaharu mereka berjudul ‘Akhir Zaman’.

Namun apa yang jelas, lagu Bunkface ini telah mengundang kecaman netizen apabila lirik yang digunakan dilihat melampau dan tidak menjaga sensitiviti apabila memilih untuk membuat serangan kepada golongan LGBT.

Sehingga hari ini, Bunkface masih berdiam diri dan tidak menjawab apa-apa komen melibatkan single terbaharu mereka.

Mereka hina Islam: freedom of speech, quoted Quran without understanding its depth, human equal rights, hijabis vs non hijabis, free from hijab campaign, etc

Them: GOSH IM NOT YOUR FAN ANYMORE, HOMOPHOBIC, TRANSPHOBIC, IS THIS WT ISLAM TAUGHT YOU??

— Toka-chan (@nakaaaa28) February 27, 2020

pretty rich for bunkface to make their way to fame with “diskriminasi menjatuhkan aku” & now chooses to sing “lgbt boleh pergi mampus” as a way to climb back into the mainstream. 😳

— freyr (@sunfloweraidil) February 26, 2020

New song belongs to Bunkface with tittle Akhir Zaman made on the right timing. Speculate about politics, rakyat, lgbt. Risk to be banned. But they matured & brave enough to show what reality really is. #bunkface #akhirzaman

— Amin Asyraf (@aminasyrafmusa) February 26, 2020

Ok, Bunkface is a fascist anti-LGBT punk band now, see what I mean about how fascists use ideas like "Dulu kita hebat", "mana duit rakyat", but instead of actually fixing the problem, they blame minorities?

We need a strong socialist movement now.

— Lim Jack Kin (@JackKinLim) February 26, 2020

Sejak semalam netizen sudah memberikan pandangan mereka terhadap lagu terbaharu Bunkface. Namun dilihat komen yang diberikan seimbang di mana ada beberapa golongan yang mengutuk Bunkface dan ada juga yang turut memuji mereka.

Untuk anda yang mahu mengetahui lebih lanjut mengenai isu LGBT, klik pautan di bawah.

Kerajaan Indonesia Siasat Cubaan Kembangkan Dakyah LGBT Di Sebuah Vila Terkenal

‘Thor: Love And Thunder’ Bakal jadi Filem Pro-LGBT Pertama MCU?


Lagu ‘Baby Shark’ Berjaya Menduduki Carta Billboard Hot 100

Siapa sangka tarian yang tular di YouTube serta menjadi pilihan kanak-kanak seluruh dunia iaitu ‘Baby  Shark’ berjaya mendapat tempat dalam carta Billboard Hot apabila berada pada kedudukan No 32.

Mungkin ramai yang tidak tahu lagu ‘Baby Shark’ sebenarnya sudah lama dihasilkan sejak daripada beberapa tahun sebelumnya namun mula mendapat tempat dikalangan pengguna apabila hadir dengan muzik video yang membolehkan para kanak-kanak mengikutinya. Antara syarikat penting yang mempopularkan Baby Shark pastinya Pinkfong, sebuah syarikat yang berasal dari Korea Selatan.

Pada mulanya tarian ini menjadi viral di Indonesia, setelah itu tarian ‘Baby Shark’ tersebar di seluruh dunia sebelum memasuki perairan Amerika Syarikat, bermula dengan ‘debutnya’ pada carta Kid Digital Song Sales pada Julai 2018. Ia melakukan kemunculan pertamanya di carta Lagu Streaming pada bulan November lalu.

Terkini, berikutan peningkatan penstriman lagu Baby Shark yang dimainkan orang ramai, lagu ini berjaya menduduki kedudukan 32 dalam carta Hot 100 minggu ini. Memandangkan lagu ini mula dilancarkan pada tahun 2016, lagu ini memerlukan mengumpul beberapa mata carta yang mencukupi untuk muncul dalam 50 teratas Hot 100 sebelum ia layak memasuki carta kerana setiap peraturan carta tersebut kesemuanya mengenai lagu lama.

Selain itu, lagu ini juga berjaya menjuarai carta lagu kanak-kanak selama 11 minggu berturut-turut. Jelas lagu ini mempunyai aura yang tersendiri apabila hampir kesemua kanak-kanak seluruh dunia terhibur dengan lagu ini. Oh ya, katanya ibu bapa kanak-kanak juga terhibur dengan lagu ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lagu ‘Bobo Di Mana’ Tersenarai Sebagai Lagu Paling Trending Di Google Malaysia

Bulan terakhir setiap tahun pastinya digunakan untuk mengukur pencapaian dan kejayaan yang telah dilakarkan oleh individu, organisasi atau kumpulan. Setiap tahun sistem carian terkenal Google akan menyediakan senarai kata kunci yang paling trending di sesebuah negara berdasarkan beberapa kategori.

Google Malaysia baru-baru ini telah mengeluarkan senarai carian trending dalam kategori carian umum, orang, filem, muzik tv serta berita dan peristiwa.

Apa yang menjadi topik perbincangan orang ramai ialah keputusan yang dipaparkan dalam kategori carian lagu yang menunjukkan lagu yang paling banyak menerima kecaman nyanyian usahawan terkenal Dato’ Aliff Syukri ‘Bobo Di Mana’ telah menduduki carta ke-3 selepas ‘Baby Shark’ dan ‘Perfect’.

Manakala melalui kategori carian ‘orang’ yang menunjukkan pasangan bekas perdana menteri dan isteri yang mengungguli carta top 5 malah mengalahkan carian Duchess of Sussex, Meghan Markle. Selain itu beberapa ahli politik juga menjadi carian trending seperti Perdana Menteri Tun Dr. Mahathir Mohamad dan Menteri Belia dan Sukan Syed Saddiq.

Melalui kategori filem pula, ‘Hantu Kak Limah’ telah disenaraikan sebagai satu-satunya filem melayu yang termasuk dalam carian trending pada tempat ke-7 manakala Black Panter masih menjadi filem paling trending. Untuk senarai penuh carian bagi setiap kategori, anda boleh terus layari Google Trends trending di Malaysia.


6 Platform Pembayaran Zakat Fitrah ‘Online’ Untuk Membuat Bayaran Dengan Mudah

Selain melakukan ibadah puasa di bulan Ramadhan, penganut Islam juga diwajibkan membayar zakat fitrah bagi melengkapkan rukun Islam yang keempat. Semestinya ramai mahu mengetahui platform pembayaran zakat yang tersedia untuk mereka.

Seiring dengan peredaran semasa, kini anda boleh melakukan pembayaran zakat secaras atas talian sahaja dengan mudah tanpa perlu pergi ke kaunter fizikal. Jadi, kami sediakan senarai platform pembayaran zakat fitrah yang boleh digunakan anda.

MAE secara lazimnya berfungsi sebagai dompet digital yang lengkap dengan pelbagai ciri dalam memudahkan urusan pengguna Maybank. Antara ciri yang disediakan termasuklah pembayaran zakat secara atas talian.

Menerusinya, pengguna hanya perlu memilih jenis zakat dan beras lalu masukkan butiran peribadi dan sistem akan mengira secara automatik jumlah bayaran keseluruhan. Selain mesra pengguna, anda boleh lakukan pada bila-bila masa untuk pembayaran tersebut.

Muat turun aplikasi MAE di Google Play Store

Aplikasi Boost juga antara yang anda boleh guna untuk membuat pembayaran zakat fitrah secara atas talian. Anda masih boleh menggunakan perkhidmatan pembayaran zakat tidak kiralah pengguna Basic atau Premium.

Aplikasi ini sedia menawarkan pembayaran zakat fitrah yang lebih efisien dengan beberapa langkah mudah. Anda diingatkan untuk menyediakan baki secukupnya untuk memastikan proses pembayaran yang lancar.

Muat turun aplikasi Boost di Google Play Store

Aplikasi The Noor merupakan projek di bawah kelolaan selebriti terkenal Neelofa Mohd Noor yang mana menjadi tumpuan ramai untuk mendapatkan sejumlah servis selaras dengan panduan Islam. Menerusinya, The Noor turut membenarkan transaksi zakat dibuat melalui aplikasinya.

Difahamkan pihak TheNoor berkerjasama dengan beberapa institusi zakat tempatan seperti Kuala Lumpur, Pulau Pinang dan Kedah untuk pembayaran Zakat Fitrah. Kaedah pembayaran pula boleh dibuat menerusi kaedah FPX yang menyokong sejumlah besar perbankan utama di Malaysia.

Muat turun aplikasi TheNoor di Google Play Store

Muat turun aplikasi TheNoor di App Store

Selain itu, anda juga boleh mencuba aplikasi Tulus yang merupakan aplikasi fintech islam yang membolehkan capaian pantas dan selamat untuk perkhidmatan dan urusan pembayaran berteraskan Islam serta patuh syariah.

Menerusinya, anda boleh membuat pembayaran seperti Zakat, Waqaf, Infaq dan Sedekah secara atas talian sahaja. Menariknya, proses pembayaran transasik berlaku secara real time dan pantas. Malah, anda boleh buat pelbagai pembayaran walau di mana jua pada bila-bila masa.

Muat turun aplikasi Tulus di Google Play Store

Selain darpada semak saman polis atau seumpamanya, portal MyEG turut menawarkan fungsi pembayaran zakat secara atas talian. Anda bagaimanapun perlu mendaftar terlebih dahulu untuk proses pembayaran.

Untuk aplikasi pula, ia hanya tersedia untuk pengguna Android sahaja. Proses pembayaran juga mudah untu dibuat disamping mempunyai sokongan untuk pusat pungutan zakat di sejumlah negeri.

Muat turun aplikasi MyEG di Google Play Store

PayHalal pula menawarkan sistem pembayaran menerusi laman sesawang sahaja. Paling menarik sekali adalah ia amat mudah digunakan kerana tiada sebarang pendaftaran diperlukan. Proses pembayaran pula boleh diteruskan seperti biasa selepas beberapa butiran penting dilengkapkan dengan tepat.

Tahun ini turut memperlihatkan tambahan satu lagi negeri disokong iaitu Kedah yang menjadikan sebanyak tiga negeri secara keseluruhannya termasuk Kuala Lumpur dan Kelantan.

Kini anda boleh mengetahui sejumlah platform pembayaran zakat fitrah atas talian yang disediakan untuk kemudahan bersama. Anda juga boleh kongsikan artikel ini agar lebih ramai cakna dan boleh membuat pembayaran mengikut keselesaan masing-masing.


Lagu Dipetik PM Ketika ‘Live’ Jadi Pencapaian Terbesar Artis Ini Selepas 30 Tahun

Jika anda menonton siaran langsung perutusan khas perdana menteri kita semalam, pasti anda akan perasan satu bahagian di mana beliau memetik sebuah lagu dalam ucapannya.

Ia dibuat susulan pengumuman tiada kebenaran untuk balik kampung rentas negeri bagi sambutan hari raya tahun ini dan bagi mengingatkan orang ramai supaya kekal di rumah dan tidak berbuat demikian dalam beberapa minggu yang mendatang.

Buat anda yang terlepas untuk mendengar reference yang disebut perdana menteri kita pada semalam, anda boleh mendengarnya di minit ke 1.27 dalam video yang dikongsikan di bawah.

Lagu Jange Kelik La Weii dalam dialek Kelantan atau ‘jangan balik’ dalam Bahasa Melayu yang disebut beliau ketika berseloroh mengenai pengumuman itu kemudiannya mencuri tumpuan netizen dan penyanyi lagu itu sendiri yang turut memberikan respon mengenai perkara itu.

Dalam satu temu bual bersama Harian Metro, penyanyi lagu yang dipetik perdana menteri kita itu berkata ia merupakan antara pencapaian terbesar dalam kariernya selepas 30 tahun menjadi artis.

“Saya rasa inilah kali pertama dan terakhir yang menjadi lakaran sejarah manis dalam hidup dan kerjaya apabila Perdana Menteri menyebut dengan betul sebuah karya dihasilkan seorang penggiat seni seperti saya.

“Rasa sangat terharu dan tidak menyangka lagu ciptaan saya, Jange Kelik La Weii menjadi pilihan Perdana Menteri untuk rakyat negara ini menyokongnya seiring isu semasa penularan wabak Covid-19 yang kini masih gigih ditangani pejuang barisan hadapan kita,” katanya kepada Harian Metro.

Lagu Jange Kelik La Weii yang turut dinyanyikan bersama dua rakan artis menurut Eddie adalah bertujuan untuk menyokong saranan kerajaan supaya tidak balik ke kampung meraikan Aidilfitri kali ini.

“Ia satu pengorbanan buat kita semua kerana harus beraya di kawasan setempat dan tidak dibenarkan merentas negeri balik ke kampung demi mengekang penularan pendamik Covid-19,” katanya.

Laporan itu juga menyebut jumlah tontonan lagu tersebut meningkat secara mendadak selepas ‘dipetik’ perdana menteri dalam perutusan khas yang dibuat semalam.

Semakan kami di YouTube mendapati lagu yang berdurasi selama hampir lima minit itu sehingga kini sudah pun mencatat lebih 200,000 tontonan dan komen yang ditinggalkan juga mengatakan mereka ‘datang’ kepada video tersebut selepas mendengar ia disebut perdana menteri dalam ucapannya.

YouTube kini bukan sahaja menjadi platform untuk menonton video malah ia juga semakin mendapat tempat sebagai tempat untuk memuat naik hasil kreatif masing-masing dalam kalangan rakyat Malaysia.

Baca perkongsian kami sebelum ini mengenai wanita ini yang berjaya membuat duit dengan YouTube dengan video masakan yang dirakam hanya menggunakan telefon pintar.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Lihat YouTuber Ini ‘Kantoikan’ Bakal Tunang Rakan Mereka Menerusi ‘Gold Digger Test’


Lagu ‘Dirgahayu’ Dendangan Siti Dan Faizal Tahir Ingatkan Saya Cabaran Dalam Perkahwinan Kami

Saya tak berapa reti nak tengok tv, hafal siaran, serta ketahui mana-mana drama yang sedang ditayangkan. Sama juga masa dalam kereta, dalam seminggu hanya 1 atau dua kali sahaja saya akan pasang radio. Kalau tak, saya jauh lebih suka duk diam-diam dalam suasana sepi. Kahkah.

Di rumah, membaca, main telefon dan bergurau dengan anak lebih best. Cumanya baru-baru ini duk terdengar lagu Dirgahayu dari Faizal Tahir dan Dato’ Siti Nurhaliza. Maka saya pun mengkajilah serba sedikit bagaimana Saudara Faizal Tahir, Mike Chan dan Ezra Kong ini boleh mencipta sebuah seni yang sekali dengar terus sahaja menangkap telinga.

Mengikut Pusat Rujukan Persuratan Bahasa Melayu, Dirgahayu bermaksud lanjut usia, dipanjang umur, moga-moga (dengan harapan) berbahagia dilanjutkan usia. Dan lagu ini pula menggabungkan perkataan emosi besar kepada dua pasang (atau lebih) kepada satu perasaan hebat iaitu cinta.

Panjang kisahnya bagaimana Faizal Tahir berjaya menangkap Dato’ Siti untuk menyanyi lagu yang didendangkan di corong radio kali pertama pada 12hb Ogos 2016 ini. Itu kau bacalah di Wikipedia sahaja.

Kali ini kita sembang liriknya ini bukan sahaja untuk Siri Telenovela yang diadaptasi dari Mexico, La Loba, malah ia sangat bagus untuk pasangan yang sudah berkahwin.

Faizal Tahir kata:
Adakah ini kali yang pertama
Adakah ini kali yang terakhir
Mungkin waktu tak mengizinkan kita
Mungkin jalan ceritanya berbeza
Satu hari pasti nanti
Ku akan memahami
Namun cinta tak akan mati

Masa kami akad nikah dulu, saya memang berharapkan yang itu biarlah kali pertama dan terakhir. Tentang waktu, serah sahaja kepada Tuhan. Jika belum diizin, maka sabar. Kerana cinta mana pernah tinggalkan kita. Sentiasa ada bersama. Cewah.

Jika kau nyanyi-nyanyi lagu ini dan kau masih bujang, kau mesti ada perasaan nak kahwin. Haha. Kerana apa, kerana nyanyian ini bersifat kasih sayang. Realiti perkahwinan memang begini.

Faizal meneruskan lagi dengan:
Ku terima segalanya
Namun tak aku mengalah
Ku pasti ada jawabnya
Ku berikan segalanya
Semua dan sesungguhnya
Cinta dirgahayu
Cinta dirgahayu
Cinta kau dan aku

Dalam hal-hal perkahwinan, sudah jadi kebiasaan kita akan serahkan segala-galanya kepada pasangan. Kita akan berkongsi semuanya. Bab mengalah dengan ujian itu pula, biasanya ada sayap ampuh di sebelah yang akan menongkat diam-diam. Itulah orang rumah kita woih.

Kadang-kadang sampai ke tahap memandang sahaja sama sendiri, kemudian pergi kerja balik kerja. Haram tak cerita pun dengan sesiapa. Paling down waktu anakanda kami sakit, isteri kena cuti 3 bulan tanpa gaji, studio tutup dan 9 bulan tak berbayar sewa. Maka waktu itulah kami bangkit duk buat macam-macam.

Cumanya taklah setiap hari. Kadang-kadang balik rumah dan korek tabung. Haha. Isteri sampai pergi tukar ke bank duit siling, adalah dapat dalam 200-300. Syukur. Lepaslah duit minyak pergi kerja, makan dan paling penting susu anak. Dan beberapa kali kena makan ubat gastrik kerana memang tak ada duit nak makan.

Sungguh tak main-main. Boleh tanya isteri. Kami sepakat untuk tak cerita pada keluarga pun. Paling utama kepada emak ayah. Bagi kami, mereka dah banyak bersusah membesarkan kami.

Ya kawan, susah macam mana pun, depan emak ayah kami happy. Cool dan tenang sahaja tanpa cerita. Jika cerita dah tentu mereka gelisah dan terpaksa menanggung beban berfikir tentang kesusahan anak menantu. Sampai sekarang prinsip ini kami pegang. Susahlah bagaimana pun, tak perlu cerita kepada mereka.

Jadi, dalam hal suami isteri, kau sambunglah ayat memberikan segalanya sesama pasangan kau. Kongsilah semuanya. Susah. Senang. Menangis. Derita. Suka. Ketawa.

Andai takdir kita bertemu lagi
(Ku berdoa selalu)
Masihkah akan kau kenang kembali
(Takkan pernahku lepas)
Satu hari pasti nanti
Ku akan memahami
Namun cinta tak akan mati

Saya hanya nampak perkataan ‘takdir bertemu lagi’ itu bukan sebuah pertemuan. Ia simbolik kepada kekuatan suami isteri dalam keadaan susah. Jika takdir kita bertemu lagi kesusahan ini (lalu ku berdoa selalu) masihkah kau akan kenang kembali (takkan pernahku lepas) peristiwa-peristiwa yang pernah kita sama-sama mengharunginya dahulu. Peh power pula saya tulis. Haha.

Lalu kita akan memahami yang cinta itu tak pernah pun tinggalkan kita.
Terima semuanya. Tidak mengalah dan terus sahaja kekal dalam cinta ini.
Akhir sekali, ayat ini menguatkan kita semua.
Tidak pernahku bersoalkan takdirNya
Dan ku percaya cintakan mengatasi semuanya.

Ini satu hal yang paling penting dalam hidup bersuami isteri ini. Tak payah persoalkan takdir. Kami kahwin, 6 tahun baru dapat budak kecil yang kuat menyembang itu. Ikutkan, boleh sahaja saling menyalahkan antara satu sama lain kerana kekurangan itu ini dalam kehidupan kami.

Syukur itu tidak berlaku. Terima sahaja dengan hati terbuka. Yakin yang kami saling mencintai antara satu sama lain. Berkasih sayang dan seronok menjalani hidup walau apa-apun yang datang, kami ok.

Lebih lagi yang tiba-tiba menjengah depan pintu itu ialah pizza yang kami order. Hahaha. Makan sahajalah walau pernah tersalah alamat kami tak order pun. Kami bayar dan makan dengan jayanya. Hahaha sekali lagi.

Terutama buat orang macam kami. Yang melalui suka duka perkahwinan baru sahaja mencecah 10 tahun.

Kadang-kadang mereka ini mencipta lagu bukan sahaja-sahaja. Pasti ada kesan yang mereka mahukan. Lebih lagi jika ia memalit rasa rindu kepada pasangan dan mencintai sekuat hati.

Kang adalah yang kata ini adalah lagha dan sia-sia. Yelah. Jika itu yang kalian rasa, rasalah. Kahkah. Jika kalian rasa itu merupakan hiburan dan boleh mengingatkan kepada peristiwa alam perkahwinan yang berjaya kalian tempuh, itu bagus juga.

Kadang-kadang kita tak sedar sahaja perkahwinan kita sudah mencecah beberapa tahun. Dan momen kecil besar ini selalu singgah apabila ada lagu, filem dan lokasi kejadian yang pernah dikongsi bersama itu lalu sendiri di hadapan mata.

Seperti emak-ayah kita, cerita Bobby, Sanggam, Mere Nam Joker siap boleh hafal lagu lagi. Zaman mereka dulu tengok wayang naik Vespa. Sekarang, asal ada sahaja filem itu ditayangkan kembali di teleivision, mereka senyum sendiri. Bukan kerana lucunya jalan cerita, ia kerana memori mereka suami ister bersama yang lalu bersama-sama dengan lenggok cerita.

Lain orang lain rahsianya. Memori yang dipahat tidak terpadam oleh masa.

Memang ya membawa bahagia. Dan semua itu semoga terus dibawa dalam Dirgahayu Cinta.

Tahniah semua, lagu ini bagus. Saya suka. Hihi.

Khairul Hakimin Muhammad,
Bapa Dirgahayu Brownies Negara.


Bila Minah Aussie Nyanyi Let It Go Versi Melayu. Fuh Meletup!

Kenalkan, Cassidy Anderson dari Australia.

Apa yang buat kami kagum dengan wanita Australia ini ialah kebolehan beliau menyanyikan lagu popular dari filem Frozen – Let It Go dalam versi Bahasa Melayu dengan fasih sekali.

Ps : Pesanan tak rasmi kami, cintailah bahasa kita. Jika bukan kita, siapa lagi? Tak gitu?


Lagu Pelukan Angkasa Didakwa Sebar Unsur ‘Akidah Kebatinan’, Ini Jawapan Wakil SOG

Seorang lelaki di Facebook menyatakan bahawa lagu Pelukan Angkasa nyanyian Sekumpulan Orang Gila (SOG) yang berjaya memenangi Anugerah Juara Lagu Ke-36 pada hari Ahad lalu mempunyai unsur-unsur akidah kebatinan.

Dalam satu hantaran tular yang dimuat naik pada hari yang sama SOG memenangi anugerah tersebut, beliau mendakwa bahawa telah menerima mesej dari salah seorang pembaca bukunya yang mendakwa bahawa terdapat unsur ‘lain macam’ dalam lirik lagu Pelukan Angkasa yang ditulis oleh Fazleena Hishamuddin.

Beliau berkata bahawa beberapa lirik tersebut dekat dengan akidah kebatinan di mana mempunyai unsur alam, ilusi, kebatinan beberapa unsur lain, “Sebenarnya tidak pelik akidah sebegini disebar melalui lagu kerana kita telah melihat beberapa lagu yang terkenal di alam melayu ni turut melakukan perkara yang sama,” katanya.

Bagaimanapun, sebahagian netizen melihat tindakan lelaki ini adalah untuk menumpang populariti lagu Pelukan Angkasa untuk mempromosi bukunya yang didakwa meniru kulit buku The Secret tulisan Rhonda Byrne. Manakala sebahagian lagi hanya mentertawakan beliau yang terlalu taksub teori konspirasi.

Hantaran tersebut turut mendapat perhatian Raja Nazrin Shah, komposer lagu Pelukan Angkasa yang juga sebahagian daripada ahli kumpulan SOG, “Salam, saya komposer lagu ini. Dan lirik lagu ini adalah hasil nukilan Fazleena Hishamuddin. Saya yang project the idea dan direction tema lirik untuk kak Faz terjemahkan dalam penulisan. Sekarang saya sedang menikmati perbahasan kalian tentang lagu ini,” katanya menepis dakwaan lelaki tersebut.

Lagu Pelukan Angkasa ciptaan Raja Nazrin Shah dan Fazleena Hishamuddin yang dipersembahkan kumpulan SOG dan Shila Amzah diumum juara Anugerah Juara Lagu (AJL) Ke-36 pada hari Ahad lalu. Kemenangan ini melayakkan meraka membawa pulang wang tunai RM100,000.

Naib juara pula milik Marsha Milan dengan lagu Cinta dan tempat ketiga disandang Haqiem Rusli dengan lagu Mimpi, masing-masing membawa pulang hadiah RM50,000 dan RM30,000 berserta trofi.

Pelukan Angkasa dinobat juara Anugerah Juara Lagu 36. Rujuk pautan di bawah untuk membaca.

Pelukan Angkasa Dinobat Juara Anugerah Juara Lagu 36


6 Sebab Lagu Raihan ‘Puji-Pujian’ Masih Unggul

Baru-baru ini, saya memainkan album lagu Raihan ‘Puji-Pujian’ buat anak saya yang berusia 2 tahun. Sekali putar sahaja, lagu sifat 20 dan selawat telah dihafal dan diulang-ulang oleh si comel itu (dalam pelat-pelat sebutannya itu).

Ya, mungkin ramai yang masih ingat album sulung kumpulan Raihan yang meletupkan industri jualan album di Malaysia pada tahun 1997. Album yang terjual lebih 1.5 juta unit itu, belum dipecahkan lagi rekod jualannya sampai sekarang.

Pada pengamatan saya, berikut adalah beberapa faktor yang menyebabkan lagu dan album Raihan itu mala segar dan teristimewa sampai hari ini.

Siapa yang tak tahu melodi lagu ‘Puji Pujian’ yang mengalunkan dua kali syadahah? Sekali dengar terus boleh dihafal kerana ia memiliki melodi yang sangat catchy.

Kanak-kanak apatah lagi. Bukan sahaja kanak-kanak, kita pun mudah dibuai rentak serta lirik lagu itu. Itu lagu pertama. Lagu lain pun mudah diingat juga seperti lagu ‘Rakan Selawat’, ‘Iman Mutiara’ dan ‘Sesungguhnya’.

Banyak lagu dalam album ini tidak hanya melagukan senikata atau lirik semata-mata. Ia kaya dengan perkara-perkara asas seperti sifat 20, kalimah syahadah dan selawat yang amat dekat dengan jiwa seorang muslim.

Keseluruhannya muzik yang ditampilkan mengiringi lagu-lagu dalam album ini cukup minima. Hanya bunyi-bunyian beberapa instrumen perkusi yang mengiringi vokal.

Suara vokalisnya Nazrey serta alunan harmoni Che Amran, Zarie, Amran dan Abu Bakar sudah cukup menjadikan perkusi sekadar pelengkap persembahan lagu. Mesej daripada lirik lagunya terasa cepat sampai ke hati.

Antara lagu yang liriknya amat menyentuh sanubari ialah lagu ‘Kembali’ yang mengisahkan seorang yang terbaring menghadapi saat-saat kematiannya dan diulit dosa-dosa silam. Begini rangkap pertama lagu itu:

‘Kehidupan yang kau lalui tiada berarti
Namun kau masih tak menyadari
Bila wajahmu pucat lesu terbujur kaku
Bimbang hidup kau ‘kan berakhir…’

Raihan bukanlah kumpulan pertama yang membawakan lagu-lagu bertemakan ketuhanan dan dakwah secara total di Malaysia.

Namun kehadiran mereka dengan imej berkopiah dan anggotanya semuanya lelaki, menjadi satu fenomena baru dalam industri muzik mainstream pada dekad tersebut.

Penampilan yang kemas, sederhana, serta wajah-wajah mesra mereka juga menjadi tarikan semula jadi kepada khalayak ramai.

Kemunculan mereka bukan sahaja unik, bahkan paduan suara harmoni mereka juga begitu merdu. Ini terbukti apabila mereka meraih 4 kali anugerah Vokal Terbaik Berkumpulan Dalam Album daripada Anugerah Industri Muzik (AIM).

Pada pengamatan saya, cakera padat album ini masih ada dijual di kedai-kedai CD mahupun di kedai buku-buku agama. Di Amazon.com pun masih ada.

Kadangkala yang terlalu istimewa itu hadir hanya sekali, untuk memberi impak yang besar kepada kehidupan. ‘Puji Pujian Raihan’ mungkin salah satu daripadanya. Lihatlah bagaimana perkembangan lagu-lagu dan artis yang membawa mesej ketuhanan, zikir dan selawat pada hari ini.

Tidak menghairankan juga apabila Raihan masih tersenarai dalam senarai ‘The Muslim 500: The World’s Most Influential Muslims’ selama 9 tahun berturut-turut menurut kajian Universiti Georgetown, Washington.

Marthin Luther pernah berkata, “Next to the Word of God, the noble art of music is the greatest treasure in the world.”

Buat Raihan, semoga anda terus kekal di persada muzik. Rindu kolaborasi semula Raihan dengan Nazrey Johani!


Lagu Raya Dendangan Dr. Adham Baba Dan Sufian Suhaimi Pada 2017 Kembali Tular

Mungkin ramai yang tidak tahu menteri kesihatan kita, Dr Adham Baba sebenarnya juga pernah mempunyai lagu raya beliau yang tersendiri bertajuk Tenggara Raya dinyanyikan bersama penyanyi popular tanah air, Sufian Suhaimi.

Lagu raya versi cover yang menggunakan irama pop Despacito yang pernah menjadi kegilaan dunia suatu ketika dahulu itu dirakam pada tahun 2017 ketika beliau masih menjadi pengerusi UniKL.

Walaupun menggunakan irama ala Despacito, namun lagu raya tersebut masih menggunakan lirik rekaan asal yang disesuaikan dengan sambutan hari raya di negara kita.

Ia kembali menjadi siulan atau topik perbualan dalam kalangan netizen memandangkan sambutan hari raya yang bakal tiba tidak lama lagi.

Mengulas mengenai video tersebut, Dr Adham seperti dipetik Malaysiakini mengesahkan video tersebut dirakam beberapa tahun lalu dan bukannya pada tahun ini seperti dipertikai sesetengah netizen sebelum ini.

“Itu lama punya lagu, masa 2017. Lagu Despacito, itu waktu saya nyanyi dengan Sufian Suhaimi dan untuk kawasan saya Tenggara.

“Itulah orang pandai-pandai nak keluarkan balik, saya tak ada buat lagu baru pun,” katanya ketika dihubungi Malaysiakini.

Berdurasi 4 minit 7 saat, muzik video yang dimuat naik di channel YouTube UniKl Official itu sehingga kini sudah pun mencatat lebih 25,000 tontonan dengan rata-rata komen memuji keberanian beliau merakamkan lagu tersebut.

Buat anda yang masih belum menonton muzik video lagu raya nyanyian Dr Adham ini, anda boleh menontonnya di pautan di bawah.

Selain lagu raya, masyarakat kita juga sinonim dengan persembahan iklan-iklan raya yang penuh bermakna menjelang ketibaan Syawal. Tonton iklan-iklan raya yang berjaya mencuri perhatian kami tahun ini di pautan di bawah.

Tonton Iklan Raya PETRONAS ‘Antara Dua Jendela’ Tampil Dengan Animasi Yang Kreatif Dan Unik

Tonton Iklan Raya TNB ‘Semangat Raya Epik Fantastik’ Tahun Ini Yang Berbeza Tetapi Kekal Unik

Tonton Iklan Raya TNB ‘Norma Baru’ Dihasilkan Lelaki Ini Hanya Dengan Menggunakan Video Lama


Lagu ‘Sampai Jumpa’ Jadi Pesanan Terakhir Kru Kapal Selam KRI Nanggala 402

Berita mengenai tenggelamnya KRI Nanggala 402 adalah berita menyedihkan bagi seluruh Indonesia. Di tengah kesedihan, muncul sebuah video kru kapal selam bermain gitar dan menyanyikan lagu berjudul ‘Sampai jumpa’.

Video itu dimuat naik oleh Erix Soekamti, vokalis yang bertanggungjawab mempopularkan lagu itu di media sosial Instagram miliknya. Dalam video berdurasi 22 saat itu, anda dapat melihat salah seorang kru bermain gitar, sementara yang lain menyanyikan lirik lagu ‘Sampai jumpa’.

“# Prayforkrinanggala402,” kata Erix Soekamti disertai dengan emotikon menangis, seperti dikutip dari kapsyen video di Instagram.

Hantaran itu tular dan mula dibanjiri dengan komen netizen. Mereka juga mendoakan nasib anak kapal KRI Nanggala 402 yang telah dinyatakan “SUBSUNK” atau lemas.

A post shared by Erix Soekamti (@erixsoekamti)

“Orang-orang yang tenang menghadap Yang Mahakuasa, saudara-saudara dan para komandan. Insya Allah Husnul Khotimah,” kata netizen di ruangan komen.

“Sangat sedih, Ya Allah. Salam Sejahtera kepada Nanggala,” komen netizen lain. “Meremang bulu roma. Al-fatihah,” kata yang lain di ruangan komen.

Sementara itu, di media sosial Twitter, ribuan netizen juga menitipkan doa. “REST IN PEACE. Dear sea, take care them there, don’t let your water make them cold. Fair Wind and Following Seas, Commence the Eternal Patrol KRI Nanggala 402. Tabah Sampai Akhir,”kata netizen di Twitter.

“KRI Nanggala 402: SUBSUNK = dinyatakan lemas. On Eternal Patrol = membuat rondaan selama-lamanya. Sekiranya bumi bukan lagi pelabuhan anda, semoga syurga menjadi dermaga terakhir anda. # KRINaggala402 # PrayForKRINanggala402, “tulis netizen lain.

Terdahulu, The Vocket menerusi laporan daripada Times Indonesia, Panglima Tentera Negara Indonesia Marsekal Hadi Tjahjanto mengesahkan KRI-Nanggala 402 disahkan tenggelam. Terdapatnya tumpahan minyak dan serpihan kepingan antara yang menjadi bukti kukuh tenggelamnya kapal KRI-Nanggala 402.

Kapal selam ini dilaporkan berada pada paras 850 meter dalam laut di mana status individu yang berada dalam kapal masih belum dapat disahkan. Usaha untuk menaikkan semula kapal selam KRI-Nanggala 402 ini masih lagi diusahakan.

Kepingan kapal ditemui, KRI-Nanggala 402 disahkan tenggelam pada kedalaman 850 meter. Klik pautan di bawah untuk membaca.

Kepingan Kapal Ditemui, KRI-Nanggala 402 Disahkan Tenggelam Pada Kedalaman 850 Meter

Hilang Lebih 72 Jam Di Lautan, Bekalan Oksigen KRI Nanggala-402 Dilaporkan Habis Hari Ini

Apa Yang Anda Perlu Tahu Mengenai Kehilangan Kapal Selam Indonesia Yang Membawa 53 Nyawa


Tonton Céline Dion Menyanyikan Lagu Tema Filem ‘Deadpool 2’

Ini salah satu video muzik paling kelakar yang pernah kami tonton. Muzik video Ashes yang dinyanyikan oleh Céline Dion ini menampilkan persembahan Deadpool menari dan juga vokal Céline Dion yang begitu power mengingatkan kita lagu tema filem yang pernah popular, My Heart Will Go On.

Walaupun gabungan ini nampak agak pelik, namun ianya unik dan lain dari yang lain. Lain macam cara Deadpool promo filem.


Lagu Tempatan Menjadi Soundtrack Anime Terkenal Jepun. Gabungannya Memang Da Bomb!

Keserasian lagu tempatan dan video anime ini mengujakan peminat di tanah air dengan menggabungkan single terbaru kumpulan Hyper Act bertajuk Impian bersama video Anime terkenal Jepun, Naruto.

Enjoy this.. minit ke 0:46 paling mantop! Serius..

Jangan lupa kongsikan dengan kawan-kawan anda yang lain.


Lagu Terakhir The Beatles Berjaya Dihasilkan Dengan Bantuan AI

Album terakhir The Beatles diterbitkan pada tahun 1970 dan selepas itu ahli kumpulan legenda ini mengikut haluan masing-masing. Selepas kematian John Lennon pada tahun 1980, harapan mereka untuk menghasilkan lagu musnah begitu sahaja.

Bagaimanapun, penulis lirik dan penyanyi kumpulan The Beatles, Sir Paul McCartney berkata penggunaan Sistem Kecerdasan Buatan (AI)  membantu dalam penciptaan lagu terakhir kumpulan itu yang tidak sempat ditamatkan suatu ketika dahulu, lapor BBC.

Dalam satu program Today BBC Radio 4, beliau memberitahu bahawa teknologi itu telah digunakan dalam menghasilkan suara mendiang John Lennon daripada demo lama supaya beliau boleh melengkapkan lagu itu.

Menariknya, beliau memaklumkan lagu tersebut baru sahaja selesai dibuat dan bakal dikeluarkan tahun ini juga.

Paul berkata beliau menerima memo daripada balu Lennon, Yoko ono setahun lalu. Memo tersebut adalah salah satu daripada beberapa lagu kaset yang tertera tulisan “untuk Paul” sejurus kematian Lennon pada 1980.

Lagu berkenaan berkisarkan permohonan maaf cinta namun tidak sempat diterbitkan. Sementara itu, rakaman tersebut tidak sempat diselesaikan dipercayai kerana terdapat masalah teknikal pada rakaman ekoran gangguan elektrik di kediaman Lennon.

Jadi, timbul spekulasi bahawa mungkin lagu Now and Then yang tidak dapat disiapkan kerana kualiti rakaman pada kaset yang rendah. Dengan bantuan AI, trek audio suara Lennon boleh diasingkan daripada rakaman itu kemudian dihasilkan dalam kualiti tinggi.


6 Powerbank Berkualiti Tinggi Yang Anda Boleh Dapatkan Dengan Harga Mampu Milik

Sekarang kita berada di dalam musim hujan lebat yang mana sebahagian tempat bakal terjejas ekoran banjir. Salah satu aksesori yang wajib disediakan adalah powerbank berkualiti yang mampu mengecas peranti walau di mana-mana sahaja.

Dengan lambakan pelbagai model powerbank di luar sana, pasti anda sedang rungsing dalam pemilihan powerbank yang bersesuaian mengikut keperluan masing-masing. Jadi, kami kongsikan enam powerbank berkualiti yang patut didapatkan untuk persiapan menghadapi banjir pada masa kelak.

Pilihan pertama yang anda boleh pertimbangkan adalah realme PowerBank 2 kerana sangatlah berbaloi. realme Powerbank 2 didatangkan dengan kapasiti 10,000mAh bersama sokongan 18W Quick Charge dan juga dua port yang membolehkan pengecasan pantas dua peranti sekaligus menerusinya.

Dari segi rekaan, realme memilih untuk menampilkan ciri kompak dan nipis yang menjadikan pengecasan seharian atau sewaktu banjir lebih mudah. Malah, terdapat 13 lapisan perlindungan litar bukan sahaja untuk menjamin keselamtan pengguna sahaja bahkan dapat menggelakkan isu pada peranti yang dicas.

Anda boleh dapatkan powerbank ini di Shopee atau Lazadapada harga serendah RM49.90 sahaja.

Beli Sekarang realme PowerBank 2 Di Shopee

Beli Sekarang realme PowerBank 2 Di Lazada

Antara pilihan terbaik yang orang ramai gunakan juga adalah Xiaomi Mi Powerbank 3. Bukan hanya menampilkan rekaan yang minimalis, bahkan boleh mengecas dua peranti sekaligus dengan pengecasan pantas 18W. Dengan kapasiti 10,000mAh, anda boleh mengecas beberapa peranti dengan mudah di dalam seharian.

Malah, anda boleh mengecas penuh Mi Powerbank ini dengan pantas kerana menyokong pengecasan pantas. Untuk memudahkan anda melihat tahap kuasa powerbank, ia hadir dengan lampu LED sebagai penunjuk. Selain itu, generasi kali ini juga telah dinaik taraf ciri keselamatan litar di dalamnya untuk menjamin keselamatan sepanjang penggunaan.

Sekiranya anda berminat dengan Xiaomi Mi Powerbank 3 ini, boleh dapatkan di Shopee di pada harga RM74.50 atau di Lazada berharga RM54.90.

Beli Sekarang Xiaomi Mi Powerbank 3 Di Shopee

Beli Sekarang Xiaomi Mi Powerbank 3 Di Lazada

Jenama terkemuka, PINENG kini sedia menawarkan sebuah powerbank yang padu dengan harga mampu milik. Model ini hadir dengan kapasiti 20,000 mAh bersama tiga output yang menyokong Quick Charge 3.0. Saiznya juga agak besar dan lebih sesuai dimuatkan di dalam beg untuk mengecas beberapa peranti menerusinya.

Malah, terdapat paparan skrin LED yang akan memaparkan tahap bateri powerbank bersama status arus elektrik output dan input yang sedang digunakan. Bercakap mengenai keselamatan, ia dilengkapi dengan teknologi pengecasan terkini yang dapat memastikan setiap pengecasan adalah selamat dan efisien.

Kini anda boleh dapatkan powerbank berkualiti ini pada harga RM81 di Shopee atau di Lazada sekitar RM40.80 sahaja.

Beli Sekarang PINENG PN-962 PDP Di Shopee

Beli Sekarang PINENG PN-962 PDP Di Lazada

Anda juga boleh pertimbangkan model MC-864 yang turut hadir dengan pengecasan pantas secara berwayar mahu pun wireless. Rekaan yang kompak menjadikan powerbank ini sangatlah mudah untuk dibawa sewaktu pengecasan peranti. Kepantasan pengecasan untuk wayar mencecah 20W dan secara wireless sekitar 18W.

Untuk memastikan peranti yang dicas menerusi wireless sentiasa dijamin keselamatannya, pihak Mcdodo meletakkan magnet yang kuat pada bahagian badan powerbank tersebut. Di samping itu, kapasti sebesar 10,000 mAh boleh menyokong pengecasan beberapa peranti dalam satu-satu masa.

Model MC-864 ini sedia ditawarkan pada harga RM118 menerusi Shopee atau di Lazada berharga RM119.

Huawei Super Charge AP09S ini juga sedia memenuhi keperluan pengecasan peranti anda pada setiap masa. Huawei Super Charge AP90Q ini membenarkan pengguna mengecas peranti dalam masa singkat kerana mempunyai pengecasan SuperCharge Selain itu, ia direka bersaiz kecil serta minimalis untuk tujuan penyimpanan yang mudah.

Kapasiti 10,000 mAh ini boleh dicas penuh semula hanya dari 2.5 jam menerusi port fast charging di mana ciri ini tidak ditawarkan pada sebahagian powerbank di pasaran. Ciri keselamatan turut menjadi prioriti utama oleh Huawei dengan pelbagai jenis perlindungan seperti kawalan suhu bateri, perlindungan litar, keselamatan pengecasan berlebihan dan banyak lagi.

Anda boleh dapatkan model Huawei Super Charge AP09S ini pada harga RM125 di Shope atau di Lazada berharga RM135.10 sahaja.

Beli Sekarang Huawei Super Charge AP09S Di Shopee

Beli Sekarang Huawei Super Charge AP09S Di Lazada

Akhir sekali, model Aukey PD Fast Charging Powerbank ini juga menjadi rebutan ramai oleh kerana kualiti binaan yang baik serta fungsi menarik yang dimuatkan. Selain menyokong Quick Charge 3.0 menerusi kabel pengecas, ia juga hadir dengan pengecasan secara wireless yang boleh digunakan oleh peranti.

Rekaan yang kompak juga memudahkan anda menyimpan di poket atau ruang kecil beg yang disandang. Di samping itu, anda juga boleh mengecas penuh semula powerbank yang berkapasiti 10,000mAh ini dengan pantas. Seperti jenama lain, model ini juga hadir dengan ciri keselamatan yang terkini dalam menjamin penggunaan menerusinya.

Kini anda boleh dapatkan powerbank berkualiti keluaran Aukey pada harga RM189 di Shopee sementara di Lazada berharga RM129.

Beli Sekarang Aukey PB-WL02 Fast Charging Powerbank Di Shopee

Beli Sekarang Aukey PB-WL02 Fast Charging Powerbank Di Lazada

Berdasarkan senarai di atas, model Huawei Super Charge AP09S ini dapat memberikan pulangan yang berbaloi kerana mempunyai teknologi pengecasan pantas untuk peranti dan juga hadir dengan rekaan yang kompak. Anda juga boleh mengecas dua peranti sekaligus dalam masa singkat tanpa perlu memegang powerbank terlalu lama.

Setiap model yang disenaraikan ini mempunyai perbezaan kapasiti serta fungsi yang ditawarkan menerusinya. Jadi, anda boleh buat pilihan mengikut citarasa masing-masing. Malah, dengan memiliki powerbank juga boleh menjadi sumber tenaga sementara di waktu kecemasan seperti banjir dan seumpamanya.


Lagu Terkenal Taylor Swift Dipilih Sebagai Muzik Latar Filem Animasi Spirit Untamed

Sebut sahaja filem animasi daripada DreamWorks Animation, pastinya anda tidak pernah kecewa dengan hasil filem yang ditawarkan kepada penontonnya. Terbaharu, DreamWorks Animation tampil dengan filem terbaharu iaitu Spirit Untamed.

Sedikit sinopsis filem Spirit Untamed ini berkisahkan tentang Lucky Prescott, seorang gadis yang tidak suka dengan peraturan dan sering mahukan kebebasan berubah kehidupan apabila tinggal jauh daripada keluarganya.

Dia yang berpindah ke kawasan kampung menemui seekor kuda liar bernama Spirit dan mula mengenali haiwan tersebut. Bukan itu sahaja, dia juga mengetahui bahawa ibunya ialah seorang penunggang kuda yang gagah dari Miradero, sebuah perkampungan kecil.

Akan tetapi, Spirit telah ditangkap oleh pihak yang tidak bertanggungjawab dan bermulalah misi pengembaraan Lucky untuk menyelamatkan Spirit. Untuk tahu pengakhiran filem ini, anda kenalah saksikan sendiri di pawagam.

Lebih menarik, lagu ‘Wildest Dreams’ dari Taylor Swift yang memenangi Album Terbaik di Anugerah Grammy 2021 turut dijadikan lagu latar dalam filem ini. Untuk pengetahuan anda, filem Spirit Untamed ini akan menemui anda pada 27 Mei 2021 ini.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Papar Situasi Lucu Ketika Kuarantin, Filem ‘All U Need Is Love’ Ini Pasti Buat Anda Tertawa

Gara-Gara Selebriti Langgar SOP, Surat Pelepasan Negeri Diperketatkan Dengan Laporan Itinerari?